Την Πέμπτη 16 Σεπτεμβρίου 2021 πραγματοποιήθηκε με μεγάλη επιτυχία εορταστική\nεκδήλωση του Εργαστηρίου Οργάνωσης, Διοίκησης Υπηρεσιών & Ποιότητας Ζωής του\nΠανεπιστημίου Πελοποννήσου (iSportManagement LAB).\nΗ εορταστική εκδήλωση πραγματοποιήθηκε με αφορμή την συμπλήρωση ενός έτους επιτυχούς λειτουργίας τού Εργαστηρίου από την ανάληψη των καθηκόντων τού κ. Παναγιώτη (Τάκη) Αλεξόπουλου, Αναπληρωτή Καθηγητή του Τμήματος Οργάνωσης & Διαχείρισης Αθλητισμού τού\nΗ εκδήλωση φιλοξενήθηκε στον όμορφο χώρο του Connect Your City Training Center\nπου παραχώρησε ευγενικά η IASIS NGO, επίσημος συνεργάτης του Εργαστηρίου. Η\nεκδήλωση έλαβε χώρα τηρώντας όλα τα απαιτούμενα υγειονομικά πρωτόκολλα και τα\nμέτρα που ισχύουν λόγω του COVID-19.\nΚατά τη διάρκεια της εκδήλωσης δόθηκε η ευκαιρία στους παρευρισκομένους να\nενημερωθούν για την αποστολή και το όραμα του Εργαστηρίου, ενώ παράλληλα έγινε μια\nδιεξοδική παρουσίαση των δράσεων που υλοποίησε το τελευταίο έτος. Αναλύθηκε η\nπροσφορά και η συμμετοχή του το Εργαστηρίου στον τομέα της έρευνας και των\nεκπαιδευτικών δράσεων, και επίσης συζητήθηκαν προτάσεις για νέες συνεργασίες και\nδόθηκε το στίγμα για το σχεδιασμό της νέας ακαδημαϊκής χρονιάς και τον προγραμματισμό\nτων επερχόμενων επιστημονικών, ερευνητικών και κοινωνικών δράσεών του.\nΜέσα από την συζήτηση που αναπτύχθηκε, έγινε φανερός ο πολυσχιδής χαρακτήρας του\nΕργαστηρίου, και επισημάνθηκε η σημασία που δίνουν ο Διευθυντής και οι συνεργάτες του\nστο ρόλο της συνεργασίας, της καινοτομίας, και της εξωστρέφειας.\nΟ Διευθυντής του Εργαστηρίου, κ. Τάκης Αλεξόπουλος, αφού σημείωσε ότι το\nΕργαστήριο αποτελεί ένα όχημα για να μπορέσει το Πανεπιστήμιο και ειδικότερα το Τμήμα\nΟργάνωσης & Διαχείρισης Αθλητισμού να συνδέσει την ακαδημαϊκή γνώση και εμπειρία με\nτις ανάγκες της αγοράς και τις τελευταίες επιστημονικές και τεχνολογικές εξελίξεις,\nυποσχέθηκε και τη νέα ακαδημαϊκή χρονιά να συνεχίσει με ακόμη περισσότερο δυναμισμό\nτην προσπάθεια που καταβάλλει το Εργαστήριο, ώστε μέσα από το έργο του να προσφέρει\nχρήσιμες και καινοτόμες υπηρεσίες στο Πανεπιστήμιο, αλλά και στην Κοινωνία.\nΗ εκδήλωση έκλεισε με ένα ελαφρύ δείπνο και οι καλεσμένοι είχαν την ευκαιρία να\nανταλλάξουν απόψεις σε ένα χαλαρό και ευχάριστο κλίμα.\nΜεταξύ των προσκεκλημένων που τίμησαν με την παρουσία τους την εκδήλωση\n o Πρύτανης του Πανεπιστημίου Πελοποννήσου, Καθηγητής κ. Αθανάσιος Κατσής\n o Πρόεδρος της Πανελλήνιας Ένωσης Γενικών Γραμματέων Τοπικής\nΑυτοδιοίκησης «Κλεισθένης» και Γενικός Γραμματέας του Δήμου Νέας Σμύρνης,\nκ. Μιχάλης Χρηστάκης\n ο Πρόεδρος της Ελληνικής Γυμναστικής Ομοσπονδίας, κ. Αθανάσιος Σταθόπουλος\n ο Αντιπρόεδρος του ΕΚΔΔΑ, κ. Βασίλειος Έξαρχος\n ο Υπεύθυνος Τύπου του Γραφείου του Υφυπουργού Αθλητισμού, κ. Βαγγέλης\n ο Εκτελεστικός Διευθυντής της Ελληνικής Ομοσπονδίας Πετοσφαίρισης, κ.\n ο Υπεύθυνος της Επιτροπής Επικοινωνίας, Ενημέρωσης & Δημοσίων Σχέσεων της\nΕλληνικής Ομοσπονδίας Πετοσφαίρισης, κ. Τάσος Πασπάλας\n ο Διευθυντής Νέων Τεχνολογιών και Εναλλακτικών Πηγών Ενέργειας του Ομίλου\nΕλληνικά Πετρέλαια, κ. Σπύρος Κιαρτζής\n ο Γενικός Γραμματέας του Δήμου Κορινθίων, κ. Νεκτάριος Σπηλιόπουλος\n ο Γενικός Γραμματέας του Δήμου Ελευσίνας, κ. Ιωάννης Παναγιωτούλιας\n ο Γενικός Γραμματέας του Δήμου Οιχαλίας, κ. Σοφιανός Γυπατίδης\n η Γενική Γραμματέας του Δήμου Καλαμάτας, κ. Μαρία Νταμάτι\n η Γενική Γραμματέας του Δήμου Βέλου Βόχας, κ. Κωνσταντίνα (Νάντια)\n η Αναπληρώτρια Καθηγήτρια ΤΟΔΑ Πανεπιστημίου Πελοποννήσου, κ. Παναγιώτα\n η Αναπληρώτρια Καθηγήτρια ΤΟΔΑ Πανεπιστημίου Πελοποννήσου, κ. Πηνελόπη\n η Επίκουρη Καθηγήτρια ΤΟΔΑ Πανεπιστημίου Πελοποννήσου, κ. Κρινάνθη\n ο δημοσιογράφος και Αντιπρόεδρος της Διεθνούς Ένωσης Αθλητικών Συντακτών,\nκ. Ιωάννης Δάρας\n ο φωτορεπόρτερ και πρόεδρος της Πανελλήνιας Ένωσης Φωτορεπόρτερ, κ.\nΟ Διευθυντής και τα μέλη του Εργαστηρίου Οργάνωσης, Διοίκησης Υπηρεσιών &\nΠοιότητας Ζωής ευχαριστούν όλους όσοι παρευρέθηκαν στην εκδήλωση και μας τίμησαν με\nτην παρουσία τους, αλλά επίσης ευχαριστούν και όλους εκείνους, οι οποίοι δεν κατέστη\nεφικτό να παρευρεθούν όμως ευχαρίστησαν για την πρόσκληση και ευχήθηκαν για την\nεπιτυχία της εκδήλωσης, καθώς και εκείνους οι οποίοι απέστειλαν χαιρετισμό.\nΟι φωτογραφίες της εκδήλωσης από τον κ. Βασίλειο Κουτρουμάνο τιμής ένεκεν, τον\nοποίο ευχαριστούμε θερμά για την σημαντική προσφορά και στήριξή του σε αυτή μας την\nΣτο πλαίσιο δράσεων του Δήμου Βόρειας Κυνουρίας για τον περιορισμό διασποράςτου κορωνοϊού, αύριο Τετάρτη 20...


Ρένα Ρώσση - Ζαΐρη: Μαρτίου 2010\nΑναρτήθηκε από Ρένα Ρώσση Ζαϊρη στις 11:28 π.μ. 2 σχόλια:\nΕτικέτες ΝΟΜΙΖΕΙΣ ΟΤΙ ΤΕΛΕΙΩΣΕ; ΚΑΝΕΙΣ ΛΑΘΟΣ\nΚάνοντας τα πρώτα μου βήματα στην blogόσφαιρα, νιώθω από τώρα μέλος μιας μεγάλης αγαπημένης οικογένειας. Σαν να ανοίγει ένα παράθυρο για να μπορέσω να επικοινωνήσω με όλες τους αναγνώστες μου. Μέχρι τώρα είχα μάθει να μοιράζομαι τον εαυτό μου μαζί τους μέσα από τα βιβλία. Περιμένω πώς και πώς σχόλιά σας για το κάθε τι...\nΑναρτήθηκε από Ρένα Ρώσση Ζαϊρη στις 10:59 π.μ. Δεν υπάρχουν σχόλια:\nΕΚΔΟΣΕΙΣ ΨΥΧΟΓΙΟΣ, Μάιος 2010\nΗ Αλεξάνδρα, η Μαρίνα και η Ελίνα, μεγαλώνουν σε ένα αρχοντικό όπου βασιλεύει η αδιαφορία. Έχουν τα πάντα, τους λείπει το πιο βασικό: η αγάπη. Ακολουθούν το πεπρωμένο τους, ερωτεύονται με πάθος, χωρίζουν. Ταξιδεύουν παρέα με τα περιστέρια της καρδιάς τους στο απέραντο γαλάζιο του Αιγαίου και στην Καλντέρα της Σαντορίνης, πετούν πάνω από τις πλατείες της Φλωρεντίας, χορεύουν με τον ήλιο της ερήμου, στη χλιδή των Αραβικών Εμιράτων, προσπαθούν με πείσμα να ανακαλύψουν τι θα πει "σ'' αγαπώ". Σε μια παράλληλη διαδρομή, παρών είναι και ο Δημήτρης, που σμίγει μυστικά με αλήθειες τραγικές, μπλεγμένος εν αγνοία του στον ίδιο οικογενειακό ιστό. Τέσσερις ήρωες που ερωτεύονται, πονάνε, χαίρονται, συγκρούονται, αναρωτιούνται ως πού μπορεί να φτάσει ένας άνθρωπος που αγαπάει. Ίσως και μέχρι το φόνο; Είναι ποτέ δυνατόν; Έχει άραγε όρια η αγάπη;\nΑναρτήθηκε από Ρένα Ρώσση Ζαϊρη στις 7:41 μ.μ. 8 σχόλια:\nΕτικέτες ΚΑΙΝΟΥΡΙΟ ΜΥΘΙΣΤΟΡΗΜΑ\nΜία ολέθρια σχέση, ένα μυθιστόρημα γεμάτο ίντριγκ...


Φεβρουαρίου 2017 | Αγαπημένα παιδικά βιβλία...\nΑγαπημένα βιβλία, μέσα από αυτά που κατάφερα να διαβάσω την χρονιά που πέρασε. Βιβλία με ημερομηνία έκδοσης 2016.\nΠολλά τα όμορφα βιβλία της χρονιάς που πέρασε, έκαναν δύσκολη την επιλογή. Φυσικά οι επιλογές αφορούν το προσωπικό μου γούστο και αισθητική. Προσπάθησα όμως ανάμεσα στα επιλεγμένα βιβλία να βρίσκονται τίτλοι που να απευθύνονται σε διαφορετικές ηλικιακές ομάδες και η θεματολογία, αλλά κι η πλοκή τους, να είναι τέτοια, που να χαρίζει έμπνευση, να προβληματίζει, να ταξιδεύει, να ξεκουράζει, να χαρίζει ελπίδα και χαμόγελο στους νεαρούς αναγνώστες.\nΗ καθαρίστρια Χάος\nΤικ-τακ. Ρολόγια ώρα για μάθημα\nΔεν θα ήθελα να παραλείψω μερικά βιβλία που κυκλοφόρησαν το 2015, αλλά τα διάβασα μέσα στο 2016 και τα αγάπησα πολύ\nΌταν έφυγαν τα αγάλματα\nΤι μπορεί να κάνεις με μία ιδέα\nΕτικέτες αγαπημένα 2016\nTo βιβλίο της Θέμιδος Καρδιόλακα, έρχεται να γεμίσει ένα μεγάλο κενό στη μαγειρική βιβλιογραφία (αν μου επιτρέπεται ο όρος) και να μας απαλλάξει από ένα μεγάλο άγχος: τι θα φάει το παιδί στο σχολείο.\nΌντας μαμά και η ίδια, ξέρει ότι το θέμα αυτό απασχολεί πολύ τη σύγχρονη μητέρα, που σίγουρα είναι περισσότερο υποψιασμένη σχετικά με τη διατροφή των παιδιών σε σχέση με το παρελθόν και αναζητά, εύκολες, υγιεινές και οικονομικές λύσεις για την καθημερινή τους διατροφή.\nΌπως και η ίδια η συγγραφέας, αλλά και η παιδοδιαιτολόγος Ελένη Κουή που υπογράφει το εισαγωγικό σημείωμα του βιβλίου τονίζουν, τα παιδιά περνούν 6 με 8 ώρες ημερησίως στο σχολείο και είναι απαραίτητο να λαμβάνουν γεύματα που τα υποστηρίζουν τόσο πνευματικά όσο και σωματικά, τα κρατούν σε εγρήγορση, χωρίς να τα φορτώνουν με άχρηστες θερμίδες.\nΤο βιβλίο αποτελείται από 80 συνταγές που χωρίζονται σε έξι θεματικές ενότητες:\nSandwiches, σαλάτες, dips για λαχανικά, αλμυρές λιχουδιές, γλυκά, μπάρες.\nΗ ποικιλία στα υλικά μεγάλη, η δυνατότητα mix &match επίσης. Αρκετές συνταγές ίσως τις έχετε ήδη δοκιμάσει, άλλες θα σας εκπλήξουν με τους συνδυασμούς των υλικών και άλλες είμαι σίγουρη ότι ποτέ δεν έχετε σκεφτεί να τις ετοιμάσετε! Με ενθουσίασε η ποικιλία από κρύες σαλάτες και dips.\nΠόσο πιο ελκυστικά γίνονται τα λαχανικά με αυτό τον τρόπο!\nΚάτι που θεωρώ εξίσου σημαντικό είναι ότι το μενού που έχει ετοιμάσει η Θέμις Καρδίολακα, μπορεί να είναι ελκυστικό για όλα τα γούστα. Υπάρχουν συνταγές που κυριαρχεί το κρέας και άλλες εντελώς χορτοφαγικές. Υπάρχουν αγαπημένα snacks των παιδιών, αλλά στο υγιεινότερο, όπως π.χ τα chips γλυκοπατάτας, τα κεφτεδάκια φάβας, τα τρουφάκια καρότου, τα muffins με αχλάδι και τόσα άλλα! Γεύσεις που τα παιδιά αγαπούν, αλλά με ένα συνδυασμό υλικών που τα κάνει πιο υγιεινά χωρίς να χάνουν καθόλου από τη νοστιμιά τους.\nΜου άρεσε πολύ αυτό που η συγγραφέας τονίζει στην εισαγωγή του βιβλίου: ότι το 70% από τις συνταγές της μπορούν να υποστηρίξουν μια διατροφή χωρίς γλουτένη, απλά αντικαθιστώντας το ψωμί ή το ζυμαρικό με το αντίστοιχο χωρίς γλουτένη. Και φυσικά, ότι βασική αρχή σε κάθε είδους συνταγή είναι o αυτοσχεδιασμός! Oι συνταγές δεν είναι ιερά κείμενα και φυσικά μπορούμε να κάνουμε το είδος των αλλαγών που θα τις φέρουν πιο κοντά στο γούστο των παιδιών μας και φυσικά των υλικών που είναι διαθέσιμα στο ψυγείο μας.\nΈνα πολύ όμορφο, πολύχρωμο βιβλίο, όπως πρέπει να είναι και τα γεύματα των παιδιών μας για να είναι ισορροπημένα, που δίνει ιδέες και μας βάζει με όρεξη στην κουζίνα να πειραματιστούμε, να δοκιμάσουμε, να εκπλήξουμε τα παιδιά και τους εαυτούς μας με νέες, φρέσκιες συνταγές με κύριο συστατικό όπως πάντα, την αγάπη και τη μητρική φροντίδα!\nΑναρτήθηκε από Αγγελική στις 2:39 μ.μ. 0 σχόλια\nΕτικέτες γεύμα, διατροφή, ελληνοεκδοτική, μαμά, παιδί, συνταγή, σχολείο, φροντίδα\nH συγγραφέας Mαρία Ανδρικοπούλου, αναλαμβάνει να μας ξανασυστήσει 10 μύθους της ελληνικής αρχαιότητας. Κάποιοι γνωστοί, άλλοι λιγότερο γνωστοί, οι 10 μύθοι έχουν σαν συνδετικό τους κρίκο τη μουσική.\nΜε το προσωπικό της ύφος στην αφήγηση, και με τη μουσική να πρωταγωνιστεί, θα γνωρίσουμε πολλά που δεν ξέραμε σχετικά με τα μουσικά όργανα και την προέλευσή τους. Θα μάθουμε τις δοξασίες πίσω από τη διάδοσή τους, τις μαγικές ιδιότητες και τα μικρά θαύματα που οι άνθρωποι προσέδιδαν στη μουσική και τους μουσικούς. Θα δούμε τη μουσική να εξημερώνει τα άγρια πλάσματα και ένστικτα, να χαρίζει δόξα στους ασκούντες την, να γίνεται όμως και αιτία ξιπασιάς και ματαιοδοξίας που οδηγεί στην τιμωρία.\nΗ πολυσημαντικότητα των ελληνικών μύθων, δίνει σε κάθε αφηγητή το δικαίωμα να βουτήξει στο βυθό τους και να ανασύρει από αυτόν τους θησαυρούς που τα δικά του μάτια αντικρίζουν. Χαίρομαι που η κα Ανδρικοπούλου επέλεξε να μας προσφέρει πολύτιμα μουσικά πετράδια!\nΤο βιβλίο της αποτελεί ένα εξαιρετικό έναυσμα για οποιονδήποτε ενδιαφέρεται για την ελληνική μουσική παράδοση, ώστε να αναζητήσει περαιτέρω υλικό και να εμπλουτίσει τις γνώσεις του. Αποτελεί και μιας πρώτης τάξεως ευκαιρία να δημιουργήσει κανείς μια μουσική βιβλιοθήκη, μια συλλογή προφορικών και γραπτών παραδόσεων γύρω από τη μουσική και την ιδιαίτερη συμβολή της στον πολιτισμό μας.\nΣτο τέλος του βιβλίου υπάρχει παράρτημα με μια σειρά από διασκεδαστικές δραστηριότητες σχετικές με το περιεχόμενο του βιβλίου, που βοηθούν στην περαιτέρω κατανόηση και εμπέδωση των μύθων.\nΤο βιβλίο συνοδεύουν υπέροχα ζωγραφιές με το ξεχωριστό στυλ του Νικόλα Ανδρικόπουλου.\nΕτικέτες αρχαίοι μύθοι, εκδόσεις Καλέντης ηλικία 5+, μουσική\nΗ νεότητα τελικά δεν είναι θέμα ηλικίας. Και η γιαγιά της ιστορίας μας το αποδεικνύει περίτρανα.\nΆλλωστε μια φορά χίπις όλη τη ζωή χίπις. Μια πολύ όμορφη ιστορία, γεμάτη χιούμορ, από την Λώρη Κέζα, που καταφέρνει με πολύ ανάλαφρο τρόπο να μιλήσει για πολύ σοβαρά θέματα: να μιλήσει για τη διαφορετικότητα, το ρατσισμό, τα στερεότυπα, την επανάσταση σαν πράξη ζωής, την ελευθερία της επιλογής.\nΑφορμή για να εξελιχθεί η ιστορία μας στέκεται ένα επαγγελματικό ταξίδι, που θα "αναγκάσει" του πολυάσχολους και πολύ "σοβαρούς" γονείς της Βιργινίας και της Καρολίνας, να αφήσουν τα κορίτσια στη γιαγιά τους.\nΗ διαμονή των κοριτσιών στη γιαγιά τους θα είναι μια μοναδική εμπειρία! Θα ταξιδέψουν με τη φαντασία τους στο κόσμο πάνω στο παλιό μηχανάκι της γιαγιάς, θα χορέψουν παρέα με τις "παράξενες" φίλες της, θα αποκτήσουν ινδιάνικα ονόματα και θα αφήσουν τις παλιές φωτογραφίες να διηγηθούν την ιστορία τους, την ιστορία των χρόνων της δεκαετίας του '60 και '70.\nΗ γιαγιά θα γίνει πηγή έμπνευσης για τα κορίτσια. Μαζί της θα μάθουν πως ο κόσμος έχει πολλές όψεις και οι άνθρωποι ακόμα περισσότερες. Κάτι που είναι σήμερα, για εμάς σωστό ή λάθος, δεν είναι κατ΄ανάγκη πάντα και παντού το ίδιο. Πως αυτό που δεν καταλαβαίνουμε, δεν είναι κατ' ανάγκη παράλογο. Πως οι άνθρωποι δεν είναι καλύτεροι ή χειρότεροι, απλά διαφορετικοί. Πως τα όνειρα και η δίψα για ζωή δεν σταματά καθώς μεγαλώνεις, αλλά μεγαλώνουν μαζί σου. Πως κάθε στιγμή πρέπει να είσαι έτοιμος για αλλαγή, για εξέλιξη, για νέες περιπέτειες.\nΜια ληστεία σε ζαχαροπλαστείο και ένα ραντεβού στο δημαρχείο, θα απογειώσουν τη δράση και θα χαρίσουν ένα γλυκό επίλογο στην ιστορία μας!\nΕικονογράφηση εξωφύλλου: Κέλλυ Ματαθία Κόβο\nΕτικέτες γιαγιά, διαφορετικότητα, εκδόσεις Μεταίχμιο, ελευθερία, επιλογή, ηλικία 10+, ρατσισμός, στερεότυπα, χιούμορ\n'Κάπου πολύ μακριά από εδώ και λίγο πιο πέρα από εκεί, σε ένα μικρό χωριό,είχαν όλοιαποκοιμηθεί.\nΜα ο ήλιος είχε εξαφανιστεί! Όλοι τότε είχαν μπερδευτεί! Ποιος έκλεψε τον ήλιο... και γιατί; "\nΗ Κλαίρη Γεωργέλλη, φτιάχνει ένα πολύ όμορφο παραμύθι για παιδιά προσχολικής ηλικίας, που σε κερδίζει αμέσως με την καταπληκτική του εικονογράφηση! Γράφει όμως και μια πολυεπίπεδη ιστορία, που με λιτό λογοτεχνικά τρόπο, δίνει αφορμές να μιλήσουμε για πολλά και σημαντικά θέματα. Και πρώτα από όλα, μας βοηθά να καταλάβουμε τη σημασία της καθημερινής ρουτίνας στη ζωή των παιδιών. Τα παιδιά αντιλαμβάνονται το χώρο και το χρόνο σαν μια σειρά από επαναλαμβανόμενα γεγονότα και αντλούν εμπιστοσύνη από αυτή ακριβώς την επανάληψη. Και όταν αυτή η ρουτίνα ανατρέπεται είναι σαν κάποιος... να έκλεψε τον ήλιο! Βοηθά επίσης τα παιδιά να αντιληφθούν, ότι τα πράγματα που συμβαίνουν, δεν έχουν πάντα την πιο αναμενόμενη ερμηνεία. Αλλά και ότι η ελευθερία και η προσωπική μας ευχαρίστηση (ή ακόμα και η προσωπική μας θλίψη), δεν μπορεί να λειτουργεί σε βάρος των άλλων.\nΈνα καταπληκτικό βιβλίο που με πολύ απλό τρόπο, δείχνει πως η ενσυναίσθηση, η συγχωρητικότητα, το χιούμορ και η ευρηματικότητα μπορούν να βοηθήσουν τον καθένα ξεχωριστά να βρει μια θέση στον ήλιο και... στην παρέα μας!\nΣυγγραφέας - Εικονογράφος: Κλαίρη Γεωργέλλη\nΕτικέτες εκδόσεις Παπαδόπουλος, ενσυναίσθηση, ηλικία 3+, συνεργασία, φιλία\nΗ Λίνα Μουσιώνη με πολύ χιούμορ και με την συνδρομή της πρωτότυπης εικονογράφησης της Βανέσσας Ιωάννου, καταφέρνει να σκαρώσει μια όμορφη ιστορία για την αυτοεκτίμηση και την αξία της φιλίας.\nΠρωταγωνιστής ένας μικρός ιπποπόταμος. Που είναι τόσο λυπημένος εξαιτίας του βάρους του, που από ιπποπόταμος έχει γίνει... λυπο-πόταμος! Αρνούμενος να δεχτεί τα κιλά με τα οποία η φύση έχει προικίσει το είδος του, κάθεται ολημερίς και αναστενάζει χωρίς καμιά όρεξη για παιχνίδι με τα άλλα ιπποποταμάκια. Έτσι μια μέρα θα αφήσει το σπίτι του και θα ψάξει να βρει τον..λεπτό του εαυτό.\nΣτο δρόμο θα συναντήσει έναν ελέφαντα και ένα ρινόκερο. Καθένας τους νομίζει ότι το πρόβλημα που αντιμετωπίζει με την εξωτερική του εμφάνιση είναι το χειρότερο. Το κοινό τους "πρόβλημα" όμως θα τους ενώσει και έτσι θα προκύψει μια όμορφη φιλία, που θα σπρώξει τους τρεις φίλους, να συνεχίσουν από κοινού το ταξίδι ανακάλυψης του ωραίου τους εαυτού.\nΠολλούς θα συναντήσουν και πολλοί θα εκμεταλλευτούν την ανασφάλειά τους. Το χειρότερο όμως είναι ότι κοιτάζοντας τον εαυτό τους, μέσα από τον παραμορφωτικό καθρέπτη του εγωισμού, θα κινδυνεύσουν να χάσουν όχι μόνο τους εαυτούς τους, αλλά και ο ένας τον άλλο.\nΌταν θα το συνειδητοποιήσουν, θα αρχίσει το ταξίδι της επιστροφής. Θα κοιτάξουν τον εαυτό τους με άλλα μάτια, θα μάθουν να αναγνωρίζουν και να χαίρονται με τα ιδιαίτερα ταλέντα τους και κυρίως θα καταλάβουν ότι ζωή είναι όμορφη όταν την μοιράζεσαι .\nΜια πολύ όμορφη ιστορία για παιδιά προσχολικής και πρώτης σχολικής ηλικίας, που θα βοηθήσει να ανακαλύψουν και τα ίδια στο μυστικό της χαράς και της αληθινής ομορφιάς!\nΜέσα στο βιβλίο θα βρείτε QR code μέσω του οποίου μπορείτε να ακούσετε απο tablet ή κινητό την αφήγηση του παραμυθιού από την Ελένη Μπετεινάκη.\nΕτικέτες αυτοεκτίμηση, ελληνοεκδοτική, ηλικία 4+, ταξίδι, φιλία


RetroCPC - Retromaniax\nRetroCPC last won the day on September 10 2017\nRetroCPC had the most liked content!\nRetroCPC replied to Wally's topic in Emulation\nΚαι όχι μόνο! Έρχονται αρκετά εντυπωσιακά νέα features! 1) Realtime OCR μετάφραση από text σε text αλλά και από text σε voice!!! 2) PS2 core (Play!) επιτέλους! 3) Υποστήριξη CD (Κάτι σαν το Seedi για όσους γνωρίζουν)! Update: Θα υποστηρίζονται για αρχή PS1,SegaCD, Saturn, 3DO!!! Περιμένω και εγώ με αγωνία για να αναβαθμίσω το Lakka σύστημα που έχω!\n3DS - Πρόβλημα αφαίρεσης βιδών\nRetroCPC replied to RetroCPC's topic in Console Electronics\nΜετά από πολύ κόπο, πολλά διαφορετικά κατσαβίδια (τελικά ένα ίσιο κατσαβίδι έκανε όλη την δουλειά!), κατάφερα να βγάλω όλες τις βίδες και να ολοκληρώσω την επισκευή. Προς το παρών το 3DS το κρατούν 3 βίδες. Μπαίνω να παραγγείλω καινούργιες βίδες!\nΠαρατηρώ ότι πολύς κόσμος στο διαδίκτυο παραπονιέται για το ίδιο λόγο...και από ότι φαίνεται κάνουμε ΟΛΟΙ (Βάζω και τον εαυτό μου μέσα) το ίδιο λάθος. Θεωρούμαι ότι οι βίδες είναι Philips screw (PH00) ενώ στην πραγματικότητα πρόκειται για JIS (#000)!\nΔεν αναφέρομαι στις βίδες που είναι στο πίσω κάλυμμα. Αυτές όντως είναι έτσι όπως τις περιγράφεις.\nΕπανέρχομαι και πάλι με μια νεα προσπάθεια επισκευής. Αυτή τη φορά ο ασθενής είναι ένα μεταχειρισμένο 3DS (Original Version) που αγόρασα για ψίχουλα. Η κονσόλα είναι σε άψογη κατάσταση με μόνο πρόβλημα το φθαρμένο αναλογικό στικ το οποίο χρίζει αντικατάσταση. Εύκολη επισκευή θεώρησα! Μόλις ήρθε στα χέρια μου το ανταλλακτικό ξεκίνησα να λύνω την κονσόλα. Βγάζω με μεγάλη ευκολία το κάλυμμα που κρύβει την μπαταρία και τις βασικές βίδες που κρατούν το πίσω μέρος την κονσόλας. Ξεκινάω να βγάζω τις βίδες...και στην τέταρτη βίδα το κατσαβίδι πηδάει και χαλάει το κεφάλι της βίδας. Δοκιμάζω να βγάλω μία από τις υπόλοιπες βίδες...τα ίδια! Και από εκεί ξεκινάει ο Γολγοθάς! Δοκίμασα άλλο κατσαβίδι, δοκίμασα με ίσιο κατσαβίδι, με λάστιχο, με WD-40...ΤΙΠΟΤΑ! Αυτή την στιγμή έχω 5 βίδες που απλά αρνούνται ΝΑ ΒΓΟΥΝ και έχουν ήδη φθαρεί σε σημαντικό βαθμό οι κεφαλές τους! Φοβάμαι ότι η μόνη λύση είναι screw extractor. Δεν με ενδιαφέρει να σώσω τις βίδες, θα αγοράσω άλλες και θα τις αντικαταστήσω. Το θέμα είναι να βγουν! Δεκτές όλες οι προτάσεις!\nRetroCPC posted a topic in Amiga - Games/Demos\nRetroCPC posted a topic in Indie\nΑν και αρκετά σύντομο σε διάρκεια παιχνίδι είναι τόσο όμορφο από άποψη γραφικών και πλοκής που μου θύμησε τις παλιές καλες εποχές του Fate of Atlantis. http://www.powerhoof.com/peridium/\nΑπλό, μινιμαλιστικό, με έξυπνο gameplay...δεν χρειάζεται να πω κάτι άλλο... https://pocketfruit.itch.io/upward\nRetroCPC posted a topic in 8bit Home Υπολογιστές\nΤο ανακάλυψα τυχαία...δείχνει πολλά υποσχόμενο και σε όχι τόσο απαγορευτική τιμή... https://www.simulant.uk/shop/retro-vintage-computer-wifi-modem-rs232-serial-hayes-compatible\nΗ επισκευή ολοκληρώθηκε! Το Gameboy Pocket είναι και πάλι λειτουργικό. Να πω την αλήθεια δεν βρήκα καμία σημαντική διαφορά μεταξύ Circular και Linear Polarizer, και τα δυο δίνουν ακριβώς την ίδια πράσινη απόχρωση στην οθόνη. Οπότε δεν αξίζει το κόπο να μπει κάποιος στην αγορά Circular film. Αν θέλετε ντε και καλα να αποφύγετε την πρασινίλα, το μόνο κόλπο που πιάνει, είναι να περιστρέψετε και να τοποθετήσετε το φιλμ υπό κλίση. Αρκετά είπα, καιρός να παίξουμε λίγο Metroid! 😁\nΤο χειρουργείο τελείωσε πριν από λίγα λεπτά. Ο ασθενής επιβίωσε. Αναμένουμε το ανταλλακτικό polarising film. (Μάλιστα βρήκα circular) Το παλιό καμμένο φιλμ βγήκε αρκετά εύκολα, η κόλα όμως μου έμεινε πίσω, με παιδεψε για να φύγει.\nRetroCPC replied to Wally's topic in Gaming\nΩραίο και εθιστικό παιχνίδι. Έξυπνο concept! Δεν ανεβάζω το σκορ μου γιατί ήταν για τα μπάζα!\nLost NES Version Of SimCity!\nRetroCPC posted a topic in NES\nNo comments! https://kotaku.com/lost-nes-version-of-simcity-emerges-after-27-years-1831308462


Maurice Merleau Ponty μέρος β’: Η σκέψη του σώματος – Πολιτική οικονομία\nΜαΐου 11, 2016 Ιανουαρίου 14, 2017 iordanoglou\nMaurice Merleau Ponty μέρος β’: Η σκέψη του σώματος\nΤο σπίτι δεν συνιστά τίποτα από όσα βλέπω· βλέπω σημαίνει ότι τοποθετούμαι κάπου, και είναι ουσιώδες ότι μου λείπει ένα μέρος του αντικειμένου. Η προοπτική μου το κρύβει, αλλά σκέφτομαι το σπίτι σημαίνει το συλλαμβάνω ταυτόχρονα από όλες του τις πλευρές, ότι βυθίζομαι μέσα του. Το σώμα μου, που είναι η σκοπιά μου απέναντι στον κόσμο, είναι ένα απο τα αντικείμενα αυτού του κόσμου.\nΤο μέλος-φάντασμα, αυτό το μέλος που υπάρχει για τον ασθενή, προκύπτει τόσο από τον κόσμο του τρίτου προσώπου, όσο και απο εκείνον της επιστήμης, αλλά προκύπτει επίσης από το πρώτο πρόσωπο, την ατομική ιστορία του ασθενούς. Ο ακρωτηριασμένος εξακολουθεί να νιώθει το πόδι του κομμένο, όπως ο Προύστ διαπιστώνει το θάνατο της γιαγιάς του χωρίς ακόμα να τη χάσει, γιατί συνεχίζει να την κρατά στον ορίζοντα της ζωής του. Το μέλος-φάντασμα είναι ένα παλαιό παρόν που δεν αποφασίζει να γίνει παρελθόν. Αυτή η διαταραχή δεν είναι ψυχική ή σωματική, τοποθετείται στην τυχαία συνάντηση της τάξης των αιτιών και των σκοπών.\nΤο σώμα δεν είναι ένα αντικείμενο, είναι μαζί μου και όχι μπροστά μου, δεν μας εγκαταλείπει. Μπορεί να αγγιχθεί καθώς αγγίζει, δεν είναι ποτέ πλήρως συγκροτημένο. Είναι αυτό, διαμέσου του οποίου υπάρχουν αντικείμενα.\nΣυναισθάνομαι το σώμα μου μέσα σε μια χωρικότητα που δεν είναι τόσο θέση όσο κατάσταση. Αισθάνομαι (είμαι) κάθε στιγμή που (όπου) είναι το σώμα μου. Το σώμα μου υπάρχει προς τα έργα που σκοπεύω να κάνω· το σωματικό σχήμα είναι το σώμα μου πού κατοικεί το χώρο και όχι βέβαια πάνω, κάτω ή δίπλα του. Μπορούμε να το δούμε αυτό, αν παρατηρήσουμε τον ασθενή που μόνο ολόκληρη την πράξη μπορεί να πραγματώσει. Για να καρφώσει έχει ανάγκη το σφυρί και την πρόκα. Έχει ανάγκη να τοποθετηθεί μέσα στην οιονεί διαμορφωμένη κατάσταση, στην οποία θέλει να ανταποκριθεί. Εκείνος που χαιρετά στρατιωτικά χάνει την πραγματικότητά του μέσα σ’αυτή τη χειρονομία. Παίζει με το ίδιο του το σώμα. Παριστάνει τον στρατιώτη, όπως ο ηθοποιός κάνει το σώμα του να γλιστρήσει μέσα στο «μεγάλο φάντασμα». Έτσι βλέπουμε ότι τα δύο σώματα, αυτό που είναι για μένα κι εκείνο που είναι για τον άλλον, συνάπτονται σε ένα σώμα μέσα στο φαινόμενο πεδίο. Όσο για τον ασθενή, οργανώνει τη ζωή του σαν ένα νόημα.\nΟ Cezanne, πάλι, κατακτά το θέμα του μετά από ώρες διαλογισμού. «Ξεβλασταίνει και κατόπιν πέφτει ίσια στην αγκαλιά μου».\nΗ συνείδηση βασίζεται σε έναν «νοητό κόσμο» που έχει κατασκευαστεί προηγουμένως. Το αυτοκίνητο που οδηγώ είναι ένας χώρος που κατοικώ, που προεκτείνει το σώμα μου όπως ένα μπαστούνι αυξάνει την ακτίνα δράσης του χεριού μου.\nΗ αντίληψη του πράγματος και εκείνη του χώρου δεν διακρίνονται: η εμπειρία του δικού μας σώματος μάς διδάσκει το ρίζωμα του χώρου μέσα στην ύπαρξη.\nΤο σώμα μπορεί να συγκριθεί με το έργο τέχνης ως προς το ότι δεν μπορούμε να οικονομήσουμε την παρουσία του, την επαφή.\nΔιαμέσου της επιθυμίας ο άλλος υπάρχει για μας. Ο Έρως εμψωχώνει την παρόρμηση. Η ερωτική αντίληψη δεν είναι σκέψη μέσω ενός σώματος, σκοπεύει ένα άλλο σώμα.\nΗ σεξουαλικότητα είναι ικανότητα προσχώρησης· η ψυχρότητα εξηγείται με την «άρνηση» του οργασμού ως απόσπασης απο τον κόσμο. Ο υστερικός προσποιείται, αλλά πριν απ’όλα προς τον εαυτό του, γιατί το σύμπτωμα επωάζεται πριν απο κάθε συνείδηση.\nΤο σώμα μεταμορφώνει τις ιδέες σε πράγματα. Η σεξουαλικότητα παραπέμπει πάντα σε κάτι διαφορετικό απο την ίδια, και αυτό που αναζητούμε να κατακτήσουμε δεν είναι ένα σώμα, αλλά ένα σώμα εμψυχωμένο με μια συνείδηση. Έτσι η σεξουαλικότητα είναι επάλληλη με τη ζωή. Το σώμα είναι η αλληλοδιασταύρωση που αντιγράφει την εργασία της επιθυμίας· αυτό το σώμα είναι το απόλυτο που αντιτίθεται στο ψευδο-σώμα, στη δημοσιότητα, αυτό το αμέριστο υποστήριγμα της συνείδησης.\nΑκόμα το σώμα είναι αυτό που ονοματίζει. Το να ονομάσω ένα αντικείμενο σημαίνει να αποσπαστώ απο το ατομικό και το μοναδικό που έχει. Ο ασθενής είναι ακριβώς εκείνος που έχασε τη δύναμη να υποτάσσει. Το ξεπέρασμα του εμπειρισμού είναι η συνάντηση με το νόημα της λέξης. Η σκέψη είναι έκφραση· και το πιο οικείο αντικείμενο χωρίς όνομα παραμένει απροσδιόριστο. Δεν υπάρχει σκέψη χωρίς γλώσσα. Η κατονομασία δεν έρχεται μετά από την αναγνώριση. Οι ήχοι δεν είναι τα σημεία της σονάτας, είναι η ίδια η σονάτα. Η χειρονομία σπάζει κι αυτή την σιωπή. Η χειρονομία του άλλου υποτυπώνει ένα εμπρόθετο αντικείμενο. Η θωπεία μού διανοίγει το σεξουαλικό σύμπαν που ήταν ήδη εδώ. Αλλά αφομοιώνω μια γλώσσα σημαίνει τη ζώ. Ο Ιάπωνας χαμογελάει όταν θυμώνει. Η μιλιά τερματίζει μια διυποκειμενική κατάκτηση. Η γλώσσα δεν είναι όργανο, αποκαλύπτει το ενδόμυχο Είναι.\nΤο σώμα κατοικεί πάντα ένα χώρο, όπου παίρνει θέση. Ο κύβος δεν είναι ποτέ απο μόνος του. Δεν υπάρχει φυσική γεωμετρία αλλά μια ζωντανή συνοχή, ανάλογη με εκείνη που υπάρχει ανάμεσα στα μέρη του σώματός μου και στο σύμπαν. Έτσι το κόκκινο, το γαλάζιο έχουν μια σημασία την οποία ενσωματώνει ο ασθενής. Αλλά αυτή η σημασία προϋπάρχει κάθε στοχασμού.\nΈνας άνθρωπος που πάσχει απο παρεγκεφαλίτιδα δείχνει ότι το κόκκινο επιδρά όπως το επαγωγικό ρεύμα. Μπροστά σε αυτό το κόκκινο το χέρι του ασθενούς υψώνεται πριν απο κάθε σκέψη, πριν απο κάθε νόημα. Το κόκκινο έχει νόημα προτού του αποδώσω εγώ κάποιο, και αυτή η θέαση είναι προ-προσωπική. Βρίσκω το νόημα προτού να το θέσω εγώ ο ίδιος. Η εμπειρία του κόσμου που έχουμε δεν είναι εκείνη ενός δικτύου σχέσεων, οι οποίες θα καθόριζαν κάθε συμβάν, αλλά εκείνη μιας ανοιχτής ολότητας, της οποίας η σύνθεση δεν μπορεί να περατωθεί. Το ζήτημα λοιπόν είναι να ξαναβρούμε το θεμέλιο της υποκειμενικότητας και του αντικειμένου καθώς διαμορφώνεται μέσα σε εκείνο το πρωτογενές στρώμα όπου γεννιούνται οι ιδέες και τα πράγματα.\nΑκόμα και ο τυφλός δομεί ένα χώρο· επιτελώ την εμπειρία με την ολότητα του σώματός μου. Το φαινόμενο σώμα είναι αυτό που πραγματώνει τη σύνθεση των αντικειμένων. Το πράγμα σκοπεύεται διαρκώς. Αν συλληφθεί ολοκληρωτικά, θα εξαφανιστεί όπως μια δροσοσταλίδα που αγγίζουμε με το χέρι. Η αντιληπτική μου πράξη επωφελείται απο αυτό το ήδη κατακαθισμένο σύμπαν που είναι ο κόσμος. Αν η συνείδησή μου συγκροτούσε τον κόσμο που αντιλαμβανόταν, δεν θα υπήρχε ανάμεσά τους καμιά απόσταση, καμιά πιθανή απόσταση. Έτσι, το υποκείμενο δεν αποδίδει ποτέ ένα νόημα σε σημεία που θα στερούνταν νοήματος. Παρασυρμένο απο την γονιμότητα της σημασίας, παραμερίζει την προβληματική τού ποιός είναι ο θεμελιωτής και ποιός το θεμέλιο, εισάγοντας την ορατή διασταύρωση πλάι στην αόρατη αντιστρεψιμότητα.\nΩστόσο έχουμε να κάνουμε με ανεξάντλητα αντικείμενα. Κάθε αντίληψη ανατρέχει σε μια κατάκτηση που προηγείται απο κάθε συνείδηση. Το υποκείμενο της αντίληψης έχει πάντα μια ιστορική πυκνότητα. Η ζωή μας σε σχέση με το χώρο συναντά πάντα το ήδη συγκροτημένο. Μπορώ να αναγνωρίσω ένα ανεστραμμένο πρόσωπο με την προϋπόθεση να έχω ένα σημείο αναφοράς. Ο άνθρωπος που διακρίνω στα διακόσια μέτρα δεν είναι ούτε μικρότερος ούτε μεγαλύτερος απο τον διπλανό μου, κατέχει με λιγότερη πληρότητα το οπτικό μου πεδίο. Αντιλαμβάνομαι σημαίνει περιμένω να οργανωθεί το βάθος μας. Η κίνηση δεν είναι μόνο αντικειμενική. Εμείς κοιτάμε την ακτή και το πλοίο. Μέσα σε ένα τραίνο, το τοπίο ξεδιπλώνεται μπροστά μας. Ο χώρος είναι πάντα οργανωμένος. Η αριστερά, αυτή η «ανόσια» πλευρά, έχει νόημα μόνο σε σχέση με ένα πολιτισμικό έδαφος, αυτόν τον αυθαίρετο παράγοντα που ωστόσο είναι ο αντικειμενικός μας χώρος.\nΑν η φαινομενολογία αρνείται τον γεωμετρικό χώρο, αυτό δεν το κάνει για να στραφεί στον σολιψισμό του ασθενούς. Ακόμα και η μυθική συνείδηση υποτάσσει κάθε εμπειρία σε ένα σύμπαν. Πως όμως να βρούμε το χώρο, να διαφοροποιήσουμε την ορθή σκέψη απο τη ψευδαίσθηση;\nΑντιλαμβάνομαι σωστά όταν το σώμα μου έχει ορισμένη σχέση με το θέαμα του κόσμου. Η προσχώρησή μου στον κόσμο αντισταθμίζει τις διακυμάνσεις του «αποκεντρωμένου cogito».\nΈτσι είμαι μια συνείδηση που επενδύει τον κόσμο όπως είναι επενδεδυμένη απο αυτόν. Το βλέμμα μου γίνεται εμπειρία. Ενέχει ακόμα και τη μυρουδιά του τοπίου. Η προσπάθεια του Cezanne αποβλέπει να συλλάβει αυτό το Είναι που υπάρχει πριν απο κάθε κατηγόρημα και κάθε συνείδηση. Το πράγμα δεν είναι κάτι στέρεο, αλλά ροή επιφαινομένων, δεν είναι δεδομένο αλλά διαρκώς ανακτάται. Οι τυφλοί και οι κουφοί έχουν κι αυτοί ένα Είναι να αποκρυπτογραφήσουν.\nΟ πολιτισμός, μέσα στον οποίο είμαι βυθισμένος, δίνεται με προφάνεια. Το πρώτο απο τα πολιτισμικά αντικείμενα είναι το σώμα του άλλου. Αυτός ο άλλος είναι καθ’εαυτός και αφ’εαυτού. Μέσα σε αυτή την εμπειρία αντιλαμβάνομαι ότι δε θα μπορούσα να συγκροτήσω τον κόσμο, γιατί τότε δεν θα υπήρχε μέσα του θέση για μιαν άλλη συνείδηση. Το cogito του άλλου εκθρονίζει το δικό μου, το κάνει να χάνει την πίστη του, την ασφάλειά του. Η γλώσσα είναι το πεδίο όπου επιτελείται η συνάντησή μου με τον άλλον. Πριν απο κάθε δική μου τοποθέτηση είναι τοποθετημένος μέσα σε έναν κόμσο διυποκειμενικό. Ο φυσικός και κοινωνικός κόσμος λειτουργεί πάντα ως ερέθισμα των αντιδράσεών μου, είτε αυτές τον δέχονται, είτε τον αμφισβητούν. Ακόμα και η άρνηση προϋποθέτει κάτι αρνημένο, σε σχέση με το οποίο το υποκείμενο απομακρύνεται. Η άρνηση του επικοινωνείν είναι κι αυτή επικοινωνία. Επικοινωνώ πάντα με την ιστορία. Η αθηναϊκή κοινωνία εντοπίζεται κάπου στα όρια της ιστορίας μου. Το Βατερλώ δεν είναι αντίληψη του Φαμπρίτσιο, ούτε του Σατωβριάνδου, ούτε εκείνη του Αυτοκράτορα· είναι εκείνο που συμβαίνει στα όρια όλων των προοπτικών. Η Επανάσταση αποκαλύπτει το λανθάνον εκείνο στοιχείο που το έθνος ή η τάξη αντιλαμβάνονταν μόνο ως αόριστο ερέθισμα.\nΑν το cogito συγκροτούσε, θα ήμουν Θεός. Αλλά βγαίνω απο την αμφιβολία σημαινει συναντώ την αντίσταση του κόσμου. Το «εγώ σκέπτομαι» ισοδυναμεί και είναι επάλληλο με το «υπάρχω». Το απόκτημα είναι ένα απαραμείωτο φαινόμενο· είμαι οριστικά εκείνος που είδε έναν πίνακα του Τιντορέτο. Ο Λόγος έχει τη δική του ιστορία. Δεν υπάρχει «φυσική αντίληψη» που να μην έχει κατασκευαστεί χωρίς «πολιτισμικό αόρατο». Ο Μπασελάρ δείχνει πολύ καλά στο Νέο επιστημονικό πνεύμα ότι η περιγραφή δεν σέβεται ποτέ τους κανόνες της «υγιούς κοινοτυπίας»: «Αίφνης μια λέξη αντηχεί μέσα μας, βρίσκει έναν απόηχο που επιμηκύνεται υπερβολικά απο τις παλαιές και αγαπητές ιδέες· μια εικόνα φωτίζεται και μας πείθει ξαφνικά». Το αντικείμενο δεν είναι ποτέ φυσικό, σφραγισμένο καθώς είναι με προ-επιστημονικά ίχνη που έχουν ασύνειδο πυρήνα. Ο Ευκλείδης είναι ένα ιστορικό έδαφος, αληθινο-ψεύτικο, ανάλογα με τη σκοπιά που παίρνω. Ο Λόγος βρίσκει μιαν ολόκληρη κατακαθισμένη ιστορία. Δεν θα μπορούσε να υπάρχει άλλος κόσμος, γιατί θα περιόριζε (θα περιέκλειε) αυτόν κι ετσί θα αποτελούσε μέρος του.\nΗ χρονικότητα είναι η ενδόμυχη μορφή του υποκειμένου. Ο χρόνος δεν είναι μια διαδοχή απο τώρα, έχει βιωθεί απο εμάς πριν απο κάθε τεμαχισμό του χρόνου. Το υποκείμενο είναι παρόν ως πρόθεση στο παρελθόν όσο και στο μέλλον. Κάθε στιγμη εμφανίζεται το μελλοντικό μου πράττειν που τροποποιεί την προηγούμενη στιγμή. Ο χρόνος δεν είναι μια γραμμή, αλλά ένα δίκτυο αναφορικοτήτων. Δεν θα μπορούσε να υπάρξει κόσμος πριν απο το χρονικό στοιχείο. Αναμεμειγμένη με τον κόσμο μέσα σε μιαν αξεδιάλυτη σύγχυση, η έννοια της κατάστασης παραμερίζει την απόλυτη ελευθερία. Βιώνοντας τον χρόνο μου μπορώ να καταλάβω τους άλλους χρόνους. Όντας εξαρχής εκτός εαυτού, ανοιχτός στον κόσμο, δεν είμαι ελευθερία, αλλά σχέδιο. Αυτή τη στιγμή η φιλοσοφία καταστρέφεται ως κάτι το ξεχωριστό.\nNext Ecclesia Militans\nΟ/Η Maurice Merleau-Ponty – Πολιτική οικονομία λέει:\nΙανουαρίου 14, 2017 στο 5:07 μμ\n[…] μέρος β‘ […]


Τενοντίτιδα καρπού – Σύνδρομο Υπέρχρησης\nΒασιλική Μούχλη\t08 Ιανουαρίου 2014\nΗ τενοντίτιδα του καρπού είναι ένα πρόβλημα το οποίο συναντάμε συχνά σε άτομα που δουλεύουν σε ηλεκτρονικούς υπολογιστές, οδοντοτεχνίτες, κομμωτές αλλά και σε άτομα τα οποία η δουλειά τους απαιτεί επαναλαμβανόμενες κινήσεις του καρπού για μεγάλα χρονικά διαστήματα. Αυτό έχει ως αποτέλεσμα οι τένοντες και οι μύες να ξεπερνούν την αντοχή τους και να φλεγμαίνουν προκαλώντας πόνο και περιορισμό των κινήσεων. Επιπλέον παρατηρείται πόνος κατά την ψηλάφηση ίσως και τοπικό οίδημα στην περιοχή.\nΚατά τη διάρκεια που θα αρχίσει ο πόνος, πρέπει να υπάρξει άμεση ανάπαυση και εφαρμογή πάγου τοπικά. Αν τα συμπτώματα δεν υποχωρήσουν εντός 24ων ωρών, πρέπει ο ασθενής να επισκεφθεί γιατρό για να μπει σε ένα πρόγραμμα θεραπείας, με φαρμακοθεραπεία (αντιφλεγμονώδη) και ακινητοποίηση. Η εφαρμογή νάρθηκα και η ακινητοποίηση του καρπού, βοηθά ούτως ώστε να μην επιβαρύνονται άλλο οι προσβεβλημένοι τένοντες.\nΌσα αναφέραμε πιο πάνω και σε συνδυασμό με αναλγητική φυσικοθεραπευτική αντιμετώπιση, μπορούμε να αντιμετωπίσουμε άμεσα το πρόβλημα χωρίς άλλες δυσάρεστες καταστάσεις, όπως επιδείνωση του πόνου και της φλεγμονής. Η φυσικοθεραπεία που θα ακολουθηθεί είναι αναλγητικό – αντιφλεγμονώδες πρόγραμμα με υπέρηχο, ηλεκτροθεραπεία, κινητοποίηση, μάλαξη και διατάσεις των μυών του καρπού. Με την αντιμετώπιση του πόνου, αρχίζουμε σταδιακά ασκήσεις σταθεροποίησης και ενδυνάμωσης του καρπού, για την αποφυγή υποτροπών με την επανέναρξη των καθημερινών δραστηριοτήτων.\nΜε την επιστροφή στην εργασία πρέπει να αναθεωρηθεί ο τρόπος με τον οποίο εργάζεστε. Πρέπει ο πάγκος της εργασίας να παρέχει στήριξη των αγκώνων και των καρπών, να γίνονται συχνά διαλλείματα και να γίνονται διατατικές ασκήσεις, οι οποίες σας έχουν δοθεί από τον φυσικοθεραπευτή. Όλα αυτά έχουν σκοπό να χαλαρώνουν, αλλά και να αποφεύγεται η μεγάλη κόπωση στους καρπούς.\nΌλοι έχουμε την ανάγκη να εργαζόμαστε καθημερινά με κέφι χωρίς κάτι να ενοχλεί και να προβάλλει εμπόδια στις καθημερινές μας δραστηριότητες. Έτσι πρέπει να είμαστε προληπτικοί, βοηθώντας τον εαυτό μας να χαλαρώνει κατά τις εργάσιμες ώρες, δουλεύοντας σε σωστό εργασιακό περιβάλλον με πρωτοβουλία δική μας. Πάραυτα, η έγκαιρη αντιμετώπιση ενός πρωτοεμφανιζόμενου προβλήματος, είναι αυτό που θα βοηθήσει, όπως επιστρέψουμε έγκαιρα στην καθημερινότητα μας, χωρίς οποιεσδήποτε ενοχλήσεις.\nΚακώσεις από Υπέρχρηση\nΟι διαφορές της λειτουργικής και παραδοσιακής προθέρμανσης\nΓυμναστική πριν τη δουλειά: Γιατί να την προτιμήσεις\nΕΡΕΥΝΑ: Η αερόβια άσκηση δίνει ζωή.\nΣήκωσε μεγάλα φορτία για να χτίσεις μυς, ακόμα και με μόλις 2 προπονήσεις την εβδομάδα


Σχόλια 23/11/2012 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Σχόλια 23/11/2012\nΕυρωζώνη ή ευρω-θηλιά;\nΑποτυπώνει εύγλωττα όλη την οργή και την αγανάκτηση πολλών ελλήνων που έχασαν τις δουλειές τους χωρίς να μπορούν να πάρουν σύνταξη αλλά και τους συνταξιούχους που απ’ τις πολλές περικοπές που έχουν υποστεί οι συντάξεις, χρειάζεται να δουλέψουν για να επιβιώσουν.\nΑχ Ελλάδα που καταντήσαμε…\nΑπό την αρχή της νέας χρονιάς 2013, έχει προγραμματιστεί να υπάρξουν αυξήσεις στα τιμολόγια της ΔΕΗ. Οι αυξήσεις πρόκειται να γίνουν σε τρεις φάσεις ώστε στο τέλος η τιμή του ρεύματος ν’ αντανακλά πλήρως το κόστος παραγωγής του ρεύματος.\nΈτσι, άμεσα θα θιγούν όσοι επέλεξαν να θερμανθούν με κλιματιστικά και άλλα μέσα που στηρίζονται στον ηλεκτρισμό. Θα θιγούν επίσης και οι μικρές επιχειρήσεις διότι υποχρεωτικά θ’ αυξηθεί το κόστος λειτουργίας τους.\nΟι αυξήσεις θα ξεκινήσουν από 9-10% και συνολικά μέσα στο 2013 θα φθάσουν περίπου στο 20-30%. Όλα αυτά βέβαια προβλέπονται στις μνημονιακές υποχρεώσεις της χώρας και θα υλοποιηθούν οπωσδήποτε.\nΟι κινητοποιήσεις των δικαστών συνεχίζονται, αφού οι δικαστές είναι αποφασισμένοι να συνεχίσουν χωρίς να κάνουν πίσω ούτε βήμα λόγω των περικοπών των αμοιβών τους.\nΣτην πλειονότητά τους οι αποφάσεις των οργάνων τους είναι οι κινητοποιήσεις, δηλαδή να ανεβαίνουν στις έδρες οι δικαστές για μια ώρα, από 9 έως 10 και στη συνέχεια να διακόπτουν τις συνεδριάσεις μέχρι τις 3 το μεσημέρι που λήγει το ωράριο των ακροατηρίων.\nΜάλιστα, η τελευταία απόφαση του Δ.Σ. της Ένωσης των Δικαστών και Εισαγγελέων αποφάσισε τη συνέχιση των κινητοποιήσεων μέχρι τις 8 Δεκεμβρίου 2012 για τα ποινικά και αστικά δικαστήρια.\nΟι δικαστικοί δεν κάνουν πίσω επομένως, παρότι έχουν ψηφιστεί τα επίμαχα μέτρα που τους αφορούν.\nΤον Αύγουστο του 2011 έβαλα αγγελία σε τρεις εφημερίδες που γράφω καθημερινά, ζητώντας πωλητή των βιβλίων μου σε συγκεκριμένες διευθύνσεις αναγνωστών των δύο από τις τρεις εφημερίδες.\nΤώρα έχουμε Νοέμβριο του 2012 και δεν βρέθηκε κανείς, παρ’ όλο που η αμοιβή ήταν 5€ για κάθε πώληση (33,33% ). Όλοι ζητούσαν μισθό. Δεν υπάρχει οικονομική κρίση αλλά κρίση διάθεσης για δουλειά.\nΞανά οι φαρμακοποιοί\nΑυτή η συνεχής ιστορία των φαρμακοποιών με τις συχνές απεργίες τους, με την αναστολή πίστωσης στα φάρμακα του ΕΟΠΥΥ, θα πρέπει κάποτε, επιτέλους, να σταματήσει.\nΑναγνωρίζουν όλοι ότι η Πολιτεία πως θα πρέπει να πληρώνει έγκαιρα τις υποχρεώσεις της.\nΌμως, η καθυστέρηση δεν παρατηρείται μόνον στους φαρμακοποιούς. Απεναντίας μάλιστα. Υπάρχουν δεκάδες επαγγέλματα και χιλιάδες άνθρωποι που έχουν να εισπράξουν χρέη από το δημόσιο. Και μάλιστα όχι δύο μήνες αλλά χρόνια! Και μάλιστα αρκετά χρήματα. Εκείνοι όλοι όμως δεν απεργούν, περιμένουν να’ ρθει η σειρά τους.\nΣτις δύσκολες ημέρες που διέρχεται η κοινωνία οφείλουμε όλοι να βοηθήσουμε να ξεπεραστεί η κρίση. Όπως μπορεί ο καθένας…\nΟι εργαζόμενοι στο «Βοήθεια στο Σπίτι» θα πάρουν τη β΄δόση\nΟ Υπουργός Εσωτερικών Ευριπίδης Στυλιανίδης υπέγραψε εχθές την απόφαση για την καταβολή της β΄ δόσης των οφειλομένων στους εργαζόμενους στο Πρόγραμμα «Βοήθεια στο Σπίτι», ύψους 10 εκ. ευρώ.\nΥπενθυμίζεται ότι σε συνεργασία με το Υπουργείο Εργασίας, Κοινωνικής Ασφάλισης και Πρόνοιας το Πρόγραμμα παρατάθηκε ως τις 31 Μαρτίου 2013 αξιοποιώντας το έμπειρο υπάρχον προσωπικό, αλλά και εξυπηρετώντας τους χιλιάδες αναξιοπαθούντες συμπολίτες μας της Τρίτης Ηλικίας που το έχουν ανάγκη. Το πρόγραμμα Βοήθεια στο Σπίτι εξυπηρετεί σήμερα πάνω από 70.000 ηλικιωμένους και ΑμΕΑ.\nΚορυφαίος υπουργός Οικονομικών, και πάλι, ο Σόϊμπλε\nΓια δεύτερη φορά πήρε τον τίτλο του Υπουργού Οικονομικών της χρονιάς ο Βόλφγκανγκ Σόιμπλε από την ομάδα ειδικών των Financial Times – αν και θα είχε εξαιρετικό ενδιαφέρον να δούμε ποιο αποτέλεσμα θα είχε προκύψει αν για την κατάταξη ψήφιζαν οι αναγνώστες.\nΟι ειδικοί που ψήφισαν για την κατάταξη των 19 Υπουργών Οικονομικών, επέλεξαν τον Βόλφγκανγκ Σόιμπλε εξαιτίας των θετικών επιδόσεων της γερμανικής οικονομίας, αλλά κυρίως εξαιτίας του οράματος που έχει για την μεταρρύθμιση στην Ευρωζώνη. Εντωμεταξύ, ο Γιάννης Στουρνάρας βρέθηκε στην 17 θέση (ναι έχει κι άλλους τρεις πιο κάτω!).\nΟ Σόιμπλε στη συνέντευξη που έδωσε με αφορμή την βράβευσή του, υποστηρίζει ότι το μεγάλο στοίχημα είναι να βελτιωθεί η αποτελεσματικότητα των ευρωπαϊκών θεσμών, προκειμένου – μεταξύ άλλων- να βοηθηθούν χώρες όπως η Ελλάδα για να ανακτήσουν την ανταγωνιστικότητά τους και να επιστρέψουν στην ανάπτυξη.\nΜπορεί η γερμανική οικονομία να είναι η μοναδική που πηγαίνει ακόμα καλά αλλά οι προβλέψεις δεν είναι και τόσο αισιόδοξες για το μέλλον. Ο πανίσχυρος κύριος Σόιμπλε δέχεται όλο και περισσότερες επικρίσεις στο εσωτερικό της Γερμανίας για τη διαχείριση της κρίσης, με κορυφαία από το γνωστό μας Spiegel που πρόσφατα σε άρθρο του, τον χαρακτήρισε «αρχιτέκτονα του χάους στην ευρωζώνη»…\nΔέχθηκαν επίθεση επειδή καθάριζαν!\nΈνα ακόμη περιστατικό βίας έλαβε χώρα στο Αριστοτέλειο Πανεπιστήμιο Θεσσαλονίκης, το οποίο τελεί υπό κατάληψη το τελευταίο δίμηνο από τους εργάτες καθαριότητας, όταν καθηγητές και φοιτητές επιχείρησαν να καθαρίσουν από τα σκουπίδια τον γύρο χώρο και δέχθηκαν επίθεση και ξυλοδαρμό από φοιτητές και εργολαβικούς υπαλλήλους, που χαρακτήρισαν την πρωτοβουλία τους ως απεργοσπαστική.\nΤην επίθεση δέχθηκαν δύο καθηγήτριες των τμημάτων Θεολογίας και Ποιμαντικής, αλλά και μία φοιτήτρια ενώ ακολούθησε λογομαχία και κυνηγητό μέσα στη Σχολή, με αποτέλεσμα τον ελαφρύ τραυματισμό της φοιτήτριας που οδηγήθηκε προληπτικά στο νοσοκομείο. Μάλιστα, όταν έσπευσε στο σημείο καθηγητής, προκειμένου να προστατεύσει τις καθηγήτριες και την φοιτήτρια δέχθηκε ξυλοδαρμό από τους εναντιωμένους φοιτητές.\nΟ πρόεδρος του τμήματος Θεολογίας του ΑΠΘ κ.Σταμούλης εξέφρασε την αλληλεγγύη στα αιτήματα των εργολαβικών υπαλλήλων, ωστόσο, υποστήριξε ότι η κατάσταση έχει ξεπεράσει το πρόβλημα της καθαριότητας και τίθεται πλέον ζήτημα ασφάλειας και σωματικής ακεραιότητας των εργαζομένων και φοιτητών της Σχολής.\nΗ κρίση γεννάει… εκτρώσεις\nΕίχαμε που είχαμε υπογεννητικότητα στη χώρα μας ήρθε και η κρίση και η κατάσταση επιδεινώθηκε. Έτσι σύμφωνα με στοιχεία παρουσιάζεται μείωση στις γεννήσεις, αύξηση στις εκτρώσεις και έγινε όλο και συχνότερο το φαινόμενο των πρόωρων τοκετών. Σύμφωνα με τους ειδικούς, το άγχος, οι πολλές ώρες εργασίας και η έλλειψη χρημάτων για να εξετάζεται και να διαβιώνει σωστά η έγκυος, οδηγούν (μαζί με άλλα προβλήματα υγείας) στην αύξηση των πρόωρων τοκετών στη χώρα μας “φορτώνοντας” το σύστημα υγείας με παραπάνω έξοδα και τους νέους γονείς με προβλήματα τα οποία σε κάποιες περιπτώσεις είναι ισόβια εξαιτίας των επιπλοκών! Το ευχάριστο είναι ότι ακόμα τα ασφαλιστικά ταμεία καλύπτουν πλήρως τα νοσήλεια των πρόωρων νεογνών σε δημόσιες και ιδιωτικές μονάδες.\n«Μαχαίρι» που πονάει\nΣτη χθεσινή Διάσκεψη των Προέδρων, ο πρόεδρος της Βουλής Ευ. Μεϊμαράκης ανακοίνωσε ότι περικόπτονται περαιτέρω, σε ποσοστό 20% έως 25%, όλα τα καταβαλλόμενα ποσά για την κάλυψη δαπανών των βουλευτών. Πρόκειται για τις δαπάνες κίνησης, δαπάνες εξοπλισμού γραφείου, ταχυδρομικές και τηλεφωνικές ατέλειες.\nΟ κ. Μεϊμαράκης ανακοίνωσε, εξάλλου, ότι μειώνεται κατά 50% η αποζημίωση των βουλευτών για τη συμμετοχή τους στις συνεδριάσεις των Επιτροπών και συνεπώς η αποζημίωσή τους διαμορφώνεται στα 75 ευρώ από 150 ευρώ που ήταν το 2012. Επίσης μειώνονται κατά 35%, από 40% – μείωση που είχε προβλεφθεί με τον νέο Προϋπολογισμό της Βουλής- οι αποδοχές των συνεργατών των βουλευτών.\nΜε τις περικοπές πάντως, μαθαίνουμε και τι έπαιρναν από δω και από εκεί υπάλληλοι και βουλευτές, κάνοντας εξαιρετικά… δελεαστική την ενασχόληση με το χώρο. Τώρα που «κουρεύουν» Βουλή και αυτοδιοίκηση ποιος άραγε θα προτάξει τα στήθη για «το καλό του πολίτη»; Αν γινόταν και το θαύμα να περιοριστεί η διαφθορά η Ελλάδα θα ξέμενε από πολιτικούς.\nΤραμπουκισμοί για το μεροκάματο\nΑυτή είναι η Χρυσή Αυγή! Με το μεροκάματο πληρώνει για αγροτικές δουλειές και θελήματα, ακόμη και για βόμβες και τραμπουκισμούς, προκειμένου να διασπείρει τη βία και το ρατσισμό στην κοινωνία. Αυτά τουλάχιστον αποκάλυψε με την κατάθεσή του, κατηγορούμενος στο Βόλο, που συνελήφθη με βόμβες μολότοφ και φυσίγγια στο αυτοκίνητό του.\nΔυστυχώς, η κρίση και όλες οι τριγύρω συνθήκες που διαμορφώνει αποκρύπτουν πόσο επικίνδυνη είναι η δράση της και πόσο καταστροφικός είναι ο διχασμός που προσπαθεί να επιβάλει.\nΕτικέτες«Βοήθεια στο Σπίτι»ανεργίααυξήσειςβουλευτέςΒουλήΔΕΗδικαστέςΚινητοποιήσειςπερικοπήυπάλληλοιφαρμακοποιοίΧρυσή Αυγή\nΠροηγούμενο άρθρο ΣΠΑΝΑΚΙ ΜΕ ΑΓΓΙΝΑΡΕΣ ΚΑΙ ΑΡΑΚΑ ΟΓΚΡΑΤΕΝ\nΕπόμενο άρθρο Ομοφυλοφιλία: το στίγμα της διαφορετικότητας


Τσιρίλο: «Το πάθος και η επιθυμία μου στην υπηρεσία της ΑΕΚ» - Onsports.gr\nOnsports Team\t12 Οκτωβρίου 2013, 13:40\nΤσιρίλο: «Το πάθος και η επιθυμία μου στην υπηρεσία της ΑΕΚ»\nΕυτυχισμένος που γύρισε στην ΑΕΚ δηλώνει ο Μπρούνο Τσιρίλο, ενώ δεν τον ενοχλεί ότι η ομάδα αγωνίζεται στην Γ’ Εθνική.\nΟ έμπειρος Ιταλός στόπερ μίλησε στο Tuttomercatoweb.com για την επιστροφή του στην Ένωση, αλλά σχολίασε και την κατάσταση στην Ίντερ.\n«Είμαι χαρούμενος που επέστρεψα στην ΑΕΚ. Η ομάδα παίζει στη Γ’ Εθνική, αλλά δεν έχει σημασία. Μου αρέσει εδώ και κάθε Κυριακή μας ακολουθούν 25.000 οπαδοί. Η διοίκηση είναι νέα και έχει ένα φιλόδοξο πρότζεκτ. Κάθε μέρα προσπαθώ να βάλω το πάθος και την επιθυμία μου στην υπηρεσία της ομάδας, άσχετα με την κατηγορία που αγωνίζεται», ανέφερε αρχικά.\nΓια τον Ματζάρι στην Ίντερ, σημείωσε: «Νομίζω πως ο προπονητής κάνει πολύ καλή δουλειά, σε μια ομάδα που έμεινε σχεδόν η ίδια σε σχέση με πέρυσι. Παρά τις λίγες προσθήκες, η ομάδα είναι εντελώς διαφορετική, λόγω της δουλειάς του Ματζάρι. Ενας νέος αέρας φυσάει στην Πινετίνα».\n10 λεπτά πριν Καιρός: Κρύο, βροχές και χιόνια στα βουνά το Σαββατοκύριακο\n14 λεπτά πριν Παναθηναϊκός ΟΠΑΠ: Πήρε «ανάσα», αλλά θέλει δουλειά!\n15 λεπτά πριν Το τρομερό μήνυμα της Μπαρτσελόνα για τους κανόνες παιχνιδιού (photo)\n30 λεπτά πριν Football League: Εκτός έδρας δοκιμασίες για τους πρωτοπόρους


Παρ, 03/01/2020 - 14:31\nΣτις 7 Ιανουαρίου θα ακούσει την ποινή του ο 33χρονος που παραδέχθηκε ότι έκλεψε την τέφρα του 19χρονου Ντένις από το όχημα των γονιών του, όταν αυτό βρισκόταν σταθμευμένο σε χώρο στάθμευσης στην Ακτή του Κυβερνήτη την περασμένη Παρασκευή.\nΗ υπόθεση καταχωρήθηκε ενώπιον του Επαρχιακού Δικαστηρίου Λεμεσού και αποφασίσθηκε όπως ο 33χρονος παραμείνει υπό κράτηση στις Κεντρικές Φυλακές μέχρι τις 7 Ιανουαρίου, ενώ η 35χρονη, η οποία δεν παραδέχεται τη διάπραξη της κλοπής, αφέθηκε ελεύθερη με όρους.\nΥπενθυμίζεται ότι η τέφρα κλάπηκε μαζί με άλλα αντικείμενα, ωστόσο το ζευγάρι από τη Σουηδία απηύθυνε δραματική έκκληση στον κλέφτη να επιστρέψει το κουτί με την τέφρα του γιου τους, ο οποίος έχασε τη ζωή του σε δυστύχημα στη Σουηδία πριν πέντε μήνες. Ο 33χρονος λύγισε και πήρε τηλέφωνο κλαίγοντας τη μητέρα του Ντένις ζητώντας της συγγνώμη στα ελληνικά. Τελικά της έστειλε μήνυμα λέγοντας της που θα βρει το κουτί.\nΤο κουτί εντοπίστηκε στον αυτοκινητόδρομο και οι γονείς του Ντένις επέστρεψαν και σκόρπισαν στη θάλασσα της Λεμεσού τις στάχτες του γιου τους, όπως ήταν η επιθυμία του. Μάλιστα η μητέρα του 19χρονου είπε ότι έχει ήδη συγχωρέσει τον 33χρονο και κάλεσε τις αρχές να δείξουν επιείκεια.


Μάνα, χαμήλωσε λίγο να βλέπω κι εγώ (Της Γιούλης Αποκατανίδου) - Χιακός Λαός - XiakosLaos.gr\nΜάνα, χαμήλωσε λίγο να βλέπω κι εγώ (Της Γιούλης Αποκατανίδου)\nΣτην προσπάθεια που κάνουμε για να στηρίξουμε και να προβάλουμε τις εργασίες των νέων λογοτεχνών παρουσιάζουμε ένα όμορφο διήγημα της Καβαλιώτισσας λογοτέχνιδος κυρίας Γιούλη Αποκατανίδου πολυβραβευμένης σε λογοτεχνικούς διαγωνισμούς.\nΝα ΄πεφτε λέει μια νύχτα στο κρεβάτι και να κολυμπούσε σε θάλασσες εξωτικές και πεντακάθαρες με κάτασπρα βοτσαλάκια, πολύχρωμα ψαράκια και χαρωπούς μαυριδερούς ψαράδες να της δείχνουν τα ξεδοντιασμένα τους στόματα χαμογελώντας της πλατιά. Ή ακόμη καλύτερα, να περπατούσε μέσα στην μακάβρια ησυχία ενός πυκνού, κατάφυτου δάσους, πατώντας στα νοτισμένα φύλλα, ανασαίνοντας την μουχλιάρα υγρασία τους κι ακούγοντας τον τριγμό των δέντρων που ψηλώνουν. Χωρίς να πονάει η μέση της σε κάθε βήμα. Με κείνη την περιέργεια και την αγορίστικη ζωηράδα που την ζάλιζε στα δώδεκα της χρόνια. Ναι, ας βούλιαζε μια νύχτα κι αυτή σε γλυκά όνειρα… Και τι πρέπει να πάρει επιτέλους για να αγγίξει το παράδεισο του ύπνου; Τα Ζάναξ όλο στα ίδια την ταξιδεύουν. Σπίτι, σούπερ μάρκετ, νεκροταφεία, λαϊκή, άντε και μέχρι το χωριό της όπως το θυμάται από μικρή. ” Αυτά τα βλέπω και στον ξύπνιο μου δεν χρειάζεται να ξεραθώ στον ύπνο για να τα επισκεφτώ. Τα άλλα. τα άλλα τα καλά πού είναι …”\nΣηκώνεται και είναι μες στα νεύρα. Λες και κάποιος αχρείος την ξεγέλασε και ενώ τον είχε καλοπληρωμένο, αλλού του ζήτησε κι αλλού την πήγε. Και το χειρότερο είναι πως δεν έχει και κανέναν διαθέσιμο να ξεσπάσει τα νεύρα της. Αλίμονο! πάλι θα τα καταπιεί; Ας ήταν ο Χαραλάμπης εδώ τουλάχιστον. Μπορεί σε όλα τα άλλα να μην άξιζε μία αλλά σ΄ αυτό ήταν χρήσιμος. Μπορούσε να την ακούει με τις ώρες να γκρινιάζει, να θυμώνει, να απειλεί, να σκυλοβρίζει ζωντανούς και πεθαμένους και αυτός να συνεχίζει να διαβάζει με την ίδια μακαριότητα. Καμιά φορά μονάχα σήκωνε το κεφάλι απ΄ το βιβλίο και την κοιτούσε με ένα ερωτηματικό βλέμμα, σαν να την έβλεπε πρώτη φορά ή σαν να αναλογιζόταν τι σκατά ήταν αυτό που τον έκανε να παντρευτεί αυτή τη μέγαιρα. Κι αυτή το ξέρει ότι είναι μέγαιρα. Και το γλεντάει αναλόγως.\nΠικρός ο καφές, φαρμάκι το τσιγάρο, πάλι τούρκικο η τηλεόραση κι άντε να περάσει κι αυτό το απόγευμα. Κανέναν δεν θέλει. Κανέναν. Να την αφήσουν ήσυχη θέλει. Να μην πατήσει κανένας στο σπίτι της, μέχρι που η ανάγκη τους να την δουν, να γίνει ανυπόφορη, σφιχτή θηλιά στο λαιμό τους και να τους πνίγει αργά- αργά ώσπου να ακουμπήσουν το δάχτυλό τους στο κουδούνι της. Ας πάνε όλοι στο διάολο, ούτε που τη νοιάζει. Και τι έχουν να της προσφέρουν άλλωστε; Αυτή ποτέ δεν συμπάθησε τα κουτσομπολιά και τους καφέδες στη γειτονιά κι ας ήταν το σπίτι της πάντα γεμάτο από γειτόνισσες. Δεν έφταιγε που ήταν κοινωνική κι αγαπητή. Κανείς δεν μπορεί να τη ς προσφέρει τίποτα γιατί πολύ απλά δεν έχει ανάγκη από τίποτα. Δόξα τω Θεώ μια χαρά τα βολεύει μονάχη κι από παρέα! Δέκα Μουράτ κι άλλες πέντε Σεχραζάτ την περιμένουν κάθε απόγευμα.\nΚουράστηκε όμως. Κι η ζωή δεν της φέρθηκε όπως της άξιζε. Γιατί άξιζε πολλά. Πάρα πολλά. Και δεν πήρε τίποτα.\nΚι αν υπάρχει ο Θεός και βλέπει θα ΄θελε να του πει κανά δυο λογάκια από κείνα τα δικά της, τα φιδάκια, που τα μεγαλώνει με τόση στοργή σαν να ΄ναι παιδιά της. Είναι παιδιά της. Κι ίσως και περισσότερο δικά της απ΄ τα παιδιά της. Γέννημα-θρέμμα κι αποκλειστικότητά της, τα φαρμακερά φιδάκια-λογάκια. Γεννιούνται καθημερινά μέσα στα σπλάχνα της, σαλεύουν τυφλά και μπερδεμένα, μια μαύρη κινούμενη αχόρταγη μάζα που διχοτομείται ασταμάτητα σε πλήθος από μικρές οχίτσες που θεριεύουν με γοργούς ρυθμούς απομυζώντας την λαίμαργα και περιμένουν σε θέση βολής, πότε θα ανοίξει το στόμα της για να ξεχυθούν κατά ριπάς και να δαγκώσουν το ανυποψίαστο θύμα. Στο Θεό δεν θα ήταν επιεικής. Καμιά λύπηση, κανένας οίκτος. Θα εξαπέλυε μύδρους!\nΤι τα θες, τι τα γυρεύεις. Θα μπορούσε να ΄ναι πολύ καλύτερα, πάσχισε για να ΄ναι πολύ καλύτερα και ποτέ δεν ήταν όπως θα ΄θελε να είναι. Κι αν το χαΐρι της ήταν ένα σπίτι, ένα εξοχικό κι ένα αυτοκίνητο, εκείνη θα ΄θελε να ΄χει κι έναν άντρα σωστό, νταή και φωνακλά. Να μπαίνει στο σπίτι και να σείονται τα πιατικά, να σηκώνει φωνή και να τρέμουν οι καρέκλες, να απλώνει τη χερούκλα του και να ριγούν τα πατώματα. Ο Χαραλάμπης δεν ήταν άντρας. Ήταν βιβλίο. Από κείνα τα δερματόδετα , τα παλιακά που μυρίζουν ψοφίμι και σάπιο νερό και λίγοι καταδέχονται να τ΄ ανοίξουν. ” Αν ο Χαραλάμπης ήταν θεριακλής θα ΄στρωνε κι εμένα. Δυο σφαλιάρες κι ένα γαμοσταυρίδι χρειαζόμουν στη ζωή μου και θα ΄βρισκα τον εαυτό μου. Γιατί οι γυναίκες είναι δυο λογιώ. Αυτές που ξέρουν ότι χρειάζονται ένα χέρι ξύλο, κι αυτές που δεν το ξέρουν”. Κι εκείνη το ΄ξερε. Το σωστό άντρα δεν είχε για να της το ρίξει. Και κοίτα τώρα να δεις, για δυο χαστούκια έχασε μια ολόκληρη ευτυχία.Θα ΄θελε να ΄χει και τρεις γιούς. Λεβέντες, ασίκηδες, κλώνους του βαρβάτου. Και το σκοινί της μπουγάδας της γεμάτο σώβρακα, φανέλες και φανταρίστικα παραλλαγής. Να ΄χει δίπλα στη μπιγκόνια στο πλατύσκαλο αραδιασμένα τρία ζευγάρια σπορτέξ νούμερο σαράντα οκτώ και επί μονίμου βάσεως άδειο ψυγείο. Να ζυμώνει αναψοκοκκινισμένη όλη μέρα κεφτέδες και πίτες για να χορτάσει τους νταγλαράδες της και να τους έχει σούζα σαν αρνάκια κάθε που θα ΄βαζε φωνή. Θα ΄θελε να νιώσει το αδέξιο χέρι του γιου να της χαϊδεύει διστακτικά και ντροπαλά το μάγουλο όταν θα ψηνόταν από τις εξάψεις στην κλιμακτήριο και την θάλασσα αγκαλιά του να την σφίγγει όταν θα πήγαινε να τον ξεβρομίσει φοιτητή. Θα ΄θελε να ακούει τη λέξη “μάνα”, βαριά, μπάσα, με την αγριάδα στη πρώτη συλλαβή και το λυγμό στη δεύτερη, θα ΄θελε όταν θα πέθαινε τρεις άντρες να την θυμούνται στενάζοντας.\nΠώς να τα κλείσει μετά τα απήγαδα τα στόματα που άνοιξε η όρεξη και κοντεύαν να φάνε και την ίδια… Τρεις βασανίστρες, τρεις πληγές. Με το μπαϊράκι δυο πήχες ψηλό, τη γλώσσα να κόβει σαν ψαλίδι και τις κατηγόριες έτοιμες να τις ξεράσουν στη στιγμή. Με το Χαραλάμπη κορώνα στο κεφάλι τους και την ίδια ένα παρά ριγμένη πίσω. Κι ας έκανε τόσες θυσίες, κι ας ξενύχτησε με πυρετούς και ανεμοβλογιές, κι ας χάλασε τα μάτια της κεντώντας προίκες. Οι μουλάρες μόνο για τον πατέρα τους είχαν μάτια.\nΚαμιά φορά τις έβλεπε και τις τρεις μαζεμένες σαν τις μοίρες γύρω απ΄ τον άντρα της και φαντασιωνόταν ότι δεν ήταν δικά της παιδιά. Ότι ήταν ξένα, αλληνής, κι αυτή η μητριά που η μοίρα της το΄ χε φυλαγμένο να αναστήσει τρία παραπαίδια. Τότε ένα μικρό δράμα ξετυλιγόταν μπροστά στα μάτια της, με σκηνικό και μουσική υπόκρουση. Έβλεπε το φέρετρο με την ξανθομαλλούσα μικρομάνα, καταμεσής στο σαλόνι της. Σφιχτά κολλημένα τα τσίνορα, δεμένα τα χέρια με ευλάβεια μπρος στη κοιλιά, πνιγμένη από χρυσάνθεμα και κρίνους να θέλει να αποδράσει και να την κρατάει ο θάνατος καρφωμένη στο φέρετρο, να θέλει να βγάλει φωνή και τα μπαμπάκια να της έχουνε φράξει το στόμα. Έβλεπε ένα γύρο τους συγγενείς να κοιτάζουν την πεθαμένη αμήχανοι και παραξενεμένοι και μ΄ ένα “τίποτα δεν είμαστε τελικά” να ψάχνουν με το βλέμμα κάτι άγνωστο για να τους απασχολήσει ανιαρά, δημιουργικά, δεν έχει σημασία, βασικά να τους πάρει για λίγο από κει… να!… Το χαλί ας πούμε, πόσα κουτάκια έχει το χαλί; Ας τα μετρήσω… Πνιγόταν απ΄ τα λιβάνια και την γλυκερή αποφορά των κρίνων κι άκουγε τους λυγμούς της μάνας της, του αντρός της και κάτι μακρινά κλαψουρίσματα των μικρών κοριτσιών που τα κρατούσαν οι συγγένισσες σε άλλα δωμάτια μακριά απ΄ τη κάσα, μην δουν τη μάνα τους πεθαμένη και αγριευτούν. Τότε μούδιαζε το κεφάλι της κι ένιωθε γαληνεμένη. Τότε ένιωθε πως έκανε το καθήκον της σαν σωστή γυναίκα, σαν σωστή Χριστιανή. Αυτό το ζεστό, γλυκό σιρόπι της ευεργεσίας, κυλούσε κι έσταζε μέχρι την μήτρα της και της έλιωνε τα πόδια. Μια σχεδόν οργασμική λαύρα την διαπερνούσε και την συνόδευαν μικρά – κοφτά σπαρταρίσματα ηδονής και χορτασιάς.! Ούτε για αυτό ήσουν άξιος, καημένε Χαραλάμπη, ούτε για χήρος ήσουν άξιος! Κι ας ήμουν εγώ η σχωρεμένη!\nΚάποιος, κάποτε της είπε πως τη ζωή μας και τη μοίρα μας εμείς την κουμαντάρουμε. Ό,τι σκέψεις κάνουμε, μ΄ αυτές θα πορευτούμε και μ΄ όσα κακά πληρώνουμε, μ΄ αυτά θα πληρωθούμε. Αν σκέφτεσαι το κακό, κακό θα σ΄ έβρει. Εκείνη σκεφτόταν τις οχίτσες της. Δεν ήταν κακές. Σκέφτηκε να του το πει μα προτίμησε να τον διώξει. Δεν μπορούσε να εξηγεί στον κάθε τυχαίο τον τρόπο που διαχειρίζεται τη ζωή της.\nΟύτε πώς έμπλεξε με τέσσερις άχρηστους που περιμένουν απ΄ αυτήν να βάλει σε τάξη τις ζωές τους. Πως Αυτή είναι το Άλφα και το Ωμέγα κι αν λείψει Αυτή θα τους φάει το μαύρο σκοτάδι. Τι να καταλάβει ο ξένος άνθρωπος, έβλεπε μπροστά του μια άγνωστη γυναίκα κι έλεγε τις αμπελοφιλοσοφίες του. “Για κάνε και μια βουτιά στα μέσα μου ντε, για βούτα να δούμε τι θαύματα θα βρεις… τα χρυσά παλάτια του” προσδοκώ” με τα φωτεινά παράθυρα του “ελπίζω” και δίπλα, κολλητά τη χαμοκέλα του “κατάφερα” με το βρωμιάρικο τζαμλίκι του “πορεύομαι”. Να, αυτά είναι φιλόσοφε! Αυτά όλα κι όλα. Στο παλάτι κάθομαι εγώ βασίλισσα 12 χρονών με την καρδιά φουσκωμένη να καλπάζει στα στήθια και την ψυχή να μου φωνάζει “όρμα” και στη χαμοκέλα πάλι εγώ, αγρίμι λυσσάρικο να φάει το κόσμο, ζωσμένο με τέσσερις χοντρές αλυσίδες και ψευτοταϊσμένο με αυταπάτες και μεγαλειώδη “θα”. Για άλλα ήμουν εγώ. Για μεγάλα. Φταίει το κακό το ριζικό μου, φταίει ο Θεός που με μισεί. Για τι με μισείς ρε; Πόση έμπνευση και γούστο είχες όταν με ΄πλασες και έσβησες απ΄ τον κλώνο μου την αγάπη; Τέτοια αναπηρία πώς μπορώ να σου την συγχωρήσω; Και ποιος είναι τελικά πιο διεστραμμένος απ΄ τους δυο μας; Εγώ που δεν μπορώ να αγαπήσω ή εσύ που μισείς τα γεννήματά σου; Ρε; Ψεύτη, κάλπη, μπαγαπόντη, παλιάτσε τηςσυμφοράς. Αρρωστημένε αρχιτέκτονα ορατών τε πάντων και αοράτων, σου ζήτησα ψωμί και μου ΄ δωσες λάσπη, σου ζήτησα ορίζοντα και μου ΄δωσες ερημιά, σου ζήτησα φτερά και μ΄ έφτυσες στα μούτρα. Κι όλα μου τα ΄κανες φυλακή, καμαράκι ένα επί ένα χωρίς παράθυρο και πόρτα. Χωρίς μια τρύπα για να παίρνω αέρα. Χωρίς πόνο για να σύρω μια φωνή. Χωρίς πίστη για να βροντοφωνάξω ένα ήμαρτον”\nΤέσσερα μνημούρια το ένα πλάι στο άλλο. Τα ΄βαλε κοντά- κοντά για να μην κουράζεται στο πήγαινε – έλα. Μια σκούπα, ένα φτυαράκι κι ένα πλαστικό μπιτόνι για όλα. Πέφτει επάνω στα μάρμαρα και τα κάνει αόρατα. Τρίβει με λύσσα σταυρούς, κορνίζες και χαραγμένα ονόματα, ποτίζει αβέρτα βασιλικούς και μεσημεράκια. Ανάβει τα καντήλια με σπουδή και στον καθορισμένο χρόνο κάνει τα τρισάγια που πρέπουν. Σκυλοβαρέθηκε να βλέπει ίδια επώνυμα κι αυτή η κούρμπα του Θήτα την ζαλίζει, την αλαλιάζει. Ο κόσμος μιλάει κι αυτή καραδοκεί. Τα φιδάκια-λογάκια είναι πάντα στις επάλξεις, πιστά στρατιωτάκια υπό τους ορισμούς της να την βγάλουν ασπροπρόσωπη για άλλη μια φορά.\nΓεννήθηκα το Γενάρη του 1969 στη Καβάλα όπου ζω μέχρι και σήμερα. Ξεκίνησα να γράφω θεατρικά έργα, διηγήματα και στίχους τραγουδιών πριν από 20 περίπου χρόνια . Μέχρι σήμερα έχουν ανέβει δεκαπέντε θεατρικά μου έργα από ερασιτεχνικές ομάδες της Καβάλας και άλλων νομών. Το μεγαλύτερο μέρος των έργων μου έχει ανεβεί από την ερασιτεχνική θεατρική ομάδα Καβάλας «Μικροί Ήρωες» , της οποίας είμαι ιδρυτικό και ενεργό μέλος.\nΈχω λάβει διακρίσεις σε Φεστιβάλ Ερασιτεχνικού Θεάτρου ( Καρδίτσα, Ιεράπετρα) και σε λογοτεχνικούς διαγωνισμούς για διηγήματα και ποιήματά μου και έχω συνεργαστεί με το ΔΗΠΕΘΕ Καβάλας, με τη ΔΗΜΟΦΕΛΕΙΑ Καβάλας, με Πολιτιστικούς και Χορευτικούς Συλλόγους .


3 στους 4 Έλληνες ζητούν την εφαρμογή του νόμου για απαγόρευση του καπνίσματος σε κλειστούς δημόσιους χώρους\nΔευτέρα, 12 Μαρτίου 2018 19:31\nΤη σχέση των Ελλήνων με το κάπνισμα παρουσιάζει η μηνιαία δημοσκόπηση της aboutpeople για το Athens Voice Radio 102,5. H έρευνα πραγματοποιήθηκε από την 1η ως τις 3 Μαρτίου και συμμετείχαν 603 ερωτώμενοι και τα αποτελέσματα έχουν πολύ μεγάλο ενδιαφέρον:\n1) Σύμφωνα με την έρευνα φαίνεται ότι η απαγόρευση του καπνίσματος σε δημόσιους χώρους μένει στα χαρτιά, αφού το 84,9% έχει βρεθεί τον τελευταίο μήνα σε τέτοιο χώρο όπου κάποιοι κάπνιζαν.\n2) Αξίζει να σημειωθεί ότι 3 στους 4 (75,1%) τάσσονται υπέρ της εφαρμογής του νόμου περί απαγόρευσης του καπνίσματος σε όλους τους κλειστούς δημόσιους χώρου, με μόνο το 18% να διαφωνεί.\n3) Μάλιστα, περισσότεροι από τους μισούς (52,4%) απαγορεύουν το κάπνισμα και στο σπίτι τους, ενώ το 46,5% δηλώνει το αντίθετο.\n4) Περίπου οι μισοί ερωτώμενοι (47,9%) δηλώνουν ότι θα προτιμούσαν ως χώρο αναψυχής κάποιον όπου να απαγορεύεται το κάπνισμα, ενώ το 24,2% θα προτιμούσε μέρη όπου να επιτρέπεται.\n5) Ο κύριος λόγος διακοπής του καπνίσματος είναι (για τους πρώην καπνιστές) η προφύλαξη της υγείας τους (85,6%), ενώ έπονται οι οικονομικοί λόγοι με 12,4% και οι κοινωνικοί με 5,5%.\n6) Αξίζει να σημειωθεί ότι το 92,4% όσων έκοψε το τσιγάρο έχει δει βελτίωση στην υγεία του (φυσική κατάσταση κλπ).\n7) To 79,5% των καπνιστών απάντησε ότι έχει σκεφτεί/ επιθυμεί να κόψει το τσιγάρο στο μέλλον.\n8) Tο 61,6% έχει ήδη προσπαθήσει να το κάνει αλλά δεν τα κατάφερε.\n9) Τέλος, το 75,2% των μη καπνιστών δηλώνει ότι ενοχλείται όταν κάποιο συγγενικό/πολύ φιλικό του πρόσωπο είναι καπνιστής/ καπνίστρια.\nΣημειώνεται ότι το 29,6% των ερωτωμένων δηλώνει ότι καπνίζει συστηματικά.\nΤελευταία τροποποίηση στις Δευτέρα, 12 Μαρτίου 2018 19:37\nΠερισσότερα σε αυτή την κατηγορία: « Σοσιαλιστές σε κρίση, του Ανρί Βεμπέρ\tΑφήστε να παίξουν μπάλα οι... φλώροι! Του Νίκου Ασημακόπουλου »


”Να συνεχίσουμε έτσι για να σωθούμε” | ebasket.gr\nΚεντρική Basket League Λαύριο ”Να συνεχίσουμε έτσι για να σωθούμε”\n”Να συνεχίσουμε έτσι για να σωθούμε”\nΔημοσίευση στις 26/12 19:56\nΤο Λαύριο ηττήθηκε εύκολα από τον Άρη και ο Χρήστος Σερελής σχολίασε την αμυντική λειτουργία της ομάδας του που πιστεύει πως έδωσε την νίκη στον αντίπαλο.\nΑναλυτικά τα όσα είπε ο τεχνικός των ηττημένων:\n”Νομίζω ότι έγινε ένα ωραίο παιχνίδι. Είχε κάποιες αυξομειώσεις. Ο Άρης μπήκε δυνατά, εμείς το φοβηθήκαμε το παιχνίδι και αντί να βγάλουμε ενέργεια, μας παρέσυρε η ατμόσφαιρα του γηπέδου και ήμασταν νωχελικοί. Στο δεύτερο ημίχρονο προσπαθήσαμε να γίνουμε ανταγωνιστικοί και να δημιουργήσουμε προβλήματα στον αντίπαλό μας. Είμαι ικανοποιημένος γιατί τα καταφέραμε απέναντι στον Άρη που είναι σε καλή κατάσταση. Δεν είμαστε ικανοποιημένοι από τον τρόπο που τον αντιμετωπίσαμε στην άμυνα, αλλά είναι καλύτερη ομάδα.\nΤο συγκεκριμένο γήπεδο δίνει φοβερή ενέργεια στους παίκτες. Έχω ξαναπεί ότι εμείς οι μπασκετικοί ανεξαρτήτων ομαδικών “πιστεύω”, περιμένουμε με ανυπομονησία την επιστροφή του Άρη για να δώσει πολύ καλύτερο χρώμα στο ελληνικό πρωτάθλημα. Εμείς έχουμε τώρα μερικά σημαντικά παιχνίδια, με αρχή τον αγώνα με τον Απόλλωνα. Αν συνεχίσουμε έτσι, θεωρώ ότι έχουμε τη δυνατότητα να φτάσουμε στο σημείο ώστε να μην κινδυνεύσουμε. Πιστεύω ότι θα τα καταφέρουμε”.\nΣτην συνέχεια σχολίασε το fair play από τον Δημήτρη Πρίφτη: ”Είναι λίγο δύσκολο για τον προπονητή αλλά ξέρουμε το ήθος του κόουτς και δεν χρειαζόταν αυτή η φάση για να το καταλάβουμε. Και ο Καββαδάς παρασύρθηκε από τον κόσμο. Αυτό έχει γίνει τα τελευταία χρόνια. Για να δείξουμε σεβασμό, δεν κάνουμε την τελευταία επίθεση. Πριν από 15-20 χρόνια αυτό δεν γινόταν. Δε σημαίνει ασέβεια αν εκδηλώσεις επίθεση, αλλά ας αποφασίσουμε και ας καθιερώσουμε τι θα κάνουμε και να το τηρούμε όλοι”.\nΠροηγούμενο Αγωνία με Αγραβάνη\nΕπόμενο “Περίπατος” για ΤΣΣΚΑ, επέστρεψε ο Ντε Κολό


ΠΕΡΙ ΤΕΧΝΗΣ Ο ΛΟΓΟΣ: O Αθηναίος γλύπτης Κρίτιος ή Κριτίας, (5ος αιώνας π.Χ)\nO Αθηναίος γλύπτης Κρίτιος ή Κριτίας, (5ος αιώνας π.Χ)\nΟ Κρίτιος ή Κριτίας ήταν αρχαίος Αθηναίος χαλκοπλάστης και ανδριαντοποιός που έδρασε μόνο στην αρχαία Αθήνα, περί τον 5ο αιώνα π.Χ., σε συνεργασία πάντα με τον Νησιώτη με τον οποίο και υπέγραφαν από κοινού τα έργα τους. Σπουδαιότερο έργο των δύο αυτών αδριαντοποιών ήταν το χάλκινο σύμπλεγμα των αποκαλουμένων τυραννοκτόνων Αρμοδίου και Αριστογείτονα που παράγγειλαν και ανέγειραν οι Αθηναίοι στην ορχήστρα της αρχαίας Αγοράς το 477 π.Χ.\nΑπεικονίσεις του συμπλέγματος εκείνου διασώθηκαν σε μαρμάρινα ανάγλυφα, σε παραστάσεις αγγείων, σε νομίσματα καθώς και σε λείψανα αντιγράφων που βρέθηκαν στην Ιταλία. Το καλλίτερα διατηρημένο αντίγραφο του συμπλέγματος αυτού βρίσκεται σήμερα στο εθνικό αρχαιολογικό μουσείο της Νάπολης, στην Ιταλία, καθώς και ένα συμπληρωματικό στο αρχαιολογικό μουσείο του Στρασβούργου. Όπως αποδεικνύεται στο έργο τους αυτό οι Κριτίας και Νησιώτης απέδωσαν με θαυμαστό τρόπο την παράτολμη επίθεση των τυραννοκτόνων με έμφαση την διαφορά του ψυχικού χαρακτήρα εκάστου.\nΣυγκεκριμένα παρουσιάζουν τον μεν νεώτερο Αρμόδιο σφοδρότερο να υψώνει το ξίφος του, ενώ ο πρεσβύτερος ο Αριστογείτων, προνοητικότερος, να κρατά το ξίφος χαμηλά σε μια προσπάθεια απόκρυψης. Το ιδιαίτερο της τέχνης του συμπλέγματος αυτού είναι ότι οι κύριες μορφές των δύο ανδριάντων δεν ήταν πλήρως ορατές από το αυτό σημείο, γεγονός που κατατάσσει αυτό ως περίοπτο έργο βάθους. Η δε δυναμικότητα που παρουσιάζουν τα σώματα των ανδριάντων κατά την κριτική του Λουκιανού αποτελούν έργα της παλαιάς αττικής γλυπτικής.\nΠαις του Κριτίου, πριν το 480 π.Χ.\nΤων ιδίων ανδριαντοποιών ήταν επίσης και το άγαλμα του οπλιτοδρόμωνα Επιχαρήνου που φέρονταν στην Ακρόπολη των Αθηνών, μεταξύ των Προπυλαίων και του Παρθενώνα, που παρουσίαζε οπλίτη δρομέα με κεκαμμένο το γόνατο και προτεταμένο το δεξί χέρι. Στους αυτούς τεχνίτες αποδίδεται επίσης το με αριθμό 698 άγαλμα του Μουσείου της Ακροπόλεως που παριστά έφηβο, ο γνωστός «Παις του Κριτίου», η κεφαλή του οποίου μοιάζει μ΄ εκείνη του Αρμοδίου.\nΜαθητές του Κριτία φέρονται οι Διονυσόδωρος ο Σκύμνος, ο Κερκυραίος Πόλιχος, ο από την Κνωσσό Άμφιος, ο από Καλαυρία της Τροιζήνας Πίσων και ο από Σικυώνα Δημόκριτος. Ο ίδιος ο Κρίτιος πιστεύεται πως ήταν μαθητής του γλύπτη Αντήνορα.


Διεθνές Κέντρο Χορού Καλαμάτας: Συμμαχία δυνάμεων για την προβολή και ανάπτυξή του - ΕΦΗΜΕΡΙΔΑ ΘΑΡΡΟΣ\nHomeΕΙΔΗΣΕΙΣΠΟΛΙΤΙΣΤΙΚΑΕκδηλώσειςΔιεθνές Κέντρο Χορού Καλαμάτας: Συμμαχία δυνάμεων για την προβολή και ανάπτυξή του\nΔιεθνές Κέντρο Χορού Καλαμάτας: Συμμαχία δυνάμεων για την προβολή και ανάπτυξή του\nΜεταξύ των θεμάτων που θα συζητηθούν στην αυριανή συνεδρίαση της Οικονομικής Επιτροπής είναι η “Έγκριση σύναψης Προγραμματικής Σύμβασης Πολιτισμικής Ανάπτυξης μεταξύ του υπουργείου Πολιτισμού και Αθλητισμού, της Περιφέρειας Πελοποννήσου, του Δήμου Καλαμάτας και της Κοινωφελούς Επιχείρησης Δήμου Καλαμάτας «Φάρις» για το «Διεθνές Κέντρο Χορού Καλαμάτας».\nΣύμφωνα με την εισήγηση, με την προτεινόμενη προς έγκριση σύναψη προγραμματικής σύμβασης πολιτισμικής ανάπτυξης καθορίζεται ένα πλαίσιο συμφωνίας μεταξύ των συμβαλλόμενων μερών και προσδιορίζονται οι τρόποι και οι διαδικασίες υλοποίησης της συμφωνίας αυτής, προκειμένου να ενισχυθεί πιο ουσιαστικά και ολοκληρωμένα η συνέχιση της δραστηριοποίησης του θεσμού «Διεθνές Κέντρο Χορού» (ΔΙ.ΚΕ.ΧΟ.) Καλαμάτας σε εθνικό και διεθνές επίπεδο, καθώς και η περαιτέρω ανάπτυξή του.\nΣκοπός της προγραμματικής σύμβασης είναι: Η συνέχιση και η περαιτέρω ανάπτυξη του θεσμού «Διεθνές Κέντρο Χορού» (ΔΙ.ΚΕ.ΧΟ.) που έχει καταστήσει την Καλαμάτα κέντρο στον τομέα αυτό σε πανελλαδικό και διεθνές επίπεδο.\nΗ προβολή, η ανάπτυξη και η προώθηση της χορευτικής τέχνης σε όλα της τα είδη, με άξονες την έρευνα, την εκπαίδευση, την καλλιτεχνική δράση και παραγωγή.\nΗ προώθηση και προβολή της ελληνικής τέχνης και των Ελλήνων καλλιτεχνών.\nΑντικείμενο της προγραμματικής σύμβασης είναι η υποστήριξη των δράσεων του θεσμού «Διεθνές Κέντρο Χορού» Καλαμάτας, για την περαιτέρω ανάπτυξή του και την προβολή του σε εθνικό και διεθνές επίπεδο.\nΤο ΔΙ.ΚΕ.ΧΟ. αναλαμβάνει τη δημιουργία θεσμών χορού, τη διοργάνωση εκδηλώσεων και άλλων συναφών δραστηριοτήτων με σκοπό να συνεχίζει να είναι η Καλαμάτα σημείο αναφοράς στον τομέα αυτό σε πανελλαδικό και διεθνές επίπεδο.\n1) Οι δραστηριότητές του αναπτύσσονται και καλύπτουν τρία επίπεδα: α) Το ερευνητικό, β) Το εκπαιδευτικό και γ) Το ψυχαγωγικό\n2) Οι δραστηριότητές του είναι δυνατόν να επεκτείνονται σε ένα ευρύ φάσμα ρευμάτων του χορού\n3) Με κύριο άξονα το χορό, οι δραστηριότητές του είναι δυνατόν να περιλαμβάνουν εκδηλώσεις σε τομείς συγγενικούς με το χορό, όπως μουσική, θέατρο, εικαστικά, κ.α., καθώς και παραγωγή πολυθεαμάτων.\nΟι ειδικότεροι στόχοι του ΔΙ.ΚΕ.ΧΟ. είναι: Να προάγει το διάλογο και την ανταλλαγή εμπειριών στο επίπεδο της ευρωπαϊκής και διεθνούς καλλιτεχνικής δημιουργίας. Να διερευνήσει τη δυνατότητα πραγματοποίησης αντίστοιχων παραγωγών σε εθνικό και διεθνές επίπεδο. Να συμμετέχει σε εθνικά και ευρωπαϊκά πολιτιστικά δίκτυα. Να συνεργάζεται με άλλους οργανισμούς στον ελλαδικό και το διεθνή χώρο. Να αξιοποιήσει τις πολιτιστικές και καλλιτεχνικές δυνάμεις της περιοχής. Να προάγει και να προβάλει διεθνώς την ελληνική τέχνη και τους Έλληνες καλλιτέχνες. Να προάγει την ανάπτυξη του πολιτιστικού τουρισμού, γεγονός που θα συμβάλλει και στη βιωσιμότητα του θεσμού. Να επιδιώξει τη σύνδεση του θεσμού με όλες τις βαθμίδες της εκπαίδευσης για τη δημιουργία του μελλοντικού δυναμικού που θα στηρίξει και θα αναπτύξει το θεσμό, ενώ θα βελτιώσει την πολιτιστική – καλλιτεχνική παιδεία των κατοίκων της πόλης και της ευρύτερης περιοχής. Να αξιοποιήσει τα προγράμματα της Ε.Ε που αφορούν συναφείς πολιτιστικές δραστηριότητες.\nΟ προϋπολογισμός του προγράμματος ανέρχεται στο ποσό των 630.000 ευρώ ετησίως. Οι πόροι της Κοινωφελούς Επιχείρησης (Κ.Ε.) «Φάρις» για την υλοποίηση της παρούσας προγραμματικής σύμβασης για την ανάπτυξη του θεσμού «Διεθνές Κέντρο Χορού» (ΔΙ.ΚΕ.ΧΟ.) Καλαμάτας, θα προέρχονται: Από το υπουργείο Πολιτισμού και Αθλητισμού.\nΤο υπουργείο Πολιτισμού και Αθλητισμού υποχρεούται, στο πλαίσιο της παρούσας σύμβασης και για την πραγματοποίηση των σκοπών της, να καταβάλει κάθε χρόνο και καθ’ όλη τη διάρκεια της σύμβασης οικονομική ενίσχυση, υπό μορφή χρηματοδότησης στην Κ.Ε. «Φάρις» για το ΔΙ.ΚΕ.ΧΟ., το ποσό 400.000 ευρώ.\nΑπό την Περιφέρεια Πελοποννήσου. Η Περιφέρεια Πελοποννήσου υποχρεούται, στο πλαίσιο της παρούσας σύμβασης και για την πραγματοποίηση των σκοπών της, να καταβάλει στην Κ.Ε. «Φάρις» για το ΔΙ.ΚΕ.ΧΟ. το ποσό 80.000 ευρώ για κάθε έτος και καθ’ όλη τη διάρκεια ισχύος της σύμβασης αυτής.\nΑπό το Δήμο Καλαμάτας. Ο Δήμος Καλαμάτας υποχρεούται, στο πλαίσιο της παρούσας σύμβασης και για την πραγματοποίηση των σκοπών της, να καταβάλει στην Κ.Ε. «Φάρις» για το ΔΙ.ΚΕ.ΧΟ., το ποσό των 150.000 ευρώ για κάθε έτος και καθ’ όλη τη διάρκεια ισχύος της σύμβασης αυτής.\nΗ ισχύς της παρούσας προγραμματικής σύμβασης εκκινεί από την ημερομηνία υπογραφής της, και η διάρκειά της ορίζεται σε τρία (3) έτη.\nΓια την ορθή παρακολούθηση της εφαρμογής της παρούσας συγκροτείται, με κοινή απόφαση των συμβαλλόμενων μερών, Επιτροπή Παρακολούθησης. Η Επιτροπή αποτελείται από τέσσερα (4) μέλη, εκπροσώπους όλων των συμβαλλομένων (με τους νόμιμους αναπληρωτές τους), ως ακολούθως: α) Εκπρόσωπο του ΥΠ.ΠΟ.Α με αναπληρωτή του. β) Εκπρόσωπο της Περιφέρειας Πελοποννήσου με αναπληρωτή του γ) Εκπρόσωπο του Δήμου Καλαμάτας με τον αναπληρωτή του, ως πρόεδρο. δ) Εκπρόσωπο της Κ.Ε «Φάρις» με τον αναπληρωτή του.\nΤο κάθε μέλος της Επιτροπής ορίζεται με απόφαση του αρμοδίου οργάνου εκάστου συμβαλλόμενου, η οποία εκδίδεται εντός 15 ημερών από το χρόνο υπογραφής της παρούσης και γνωστοποιείται στους λοιπούς συμβαλλόμενους.\nTags:ΔΙΕΘΝΕΣ ΚΕΝΤΡΟ ΧΟΡΟΥ ΚΑΛΑΜΑΤΑΣΦΕΣΤΙΒΑΛ ΧΟΡΟΥ ΚΑΛΑΜΑΤΑΣΧΟΡΟΣ\nΗ δική μας Ιωάννα Παρασκευοπούλου με το “All she likes is popping bubble wrap”\nΠώς η Λίντα Καπετανέα κατάφερε να πραγματοποιήσει το Φεστιβάλ Χορού Καλαμάτας μέσα στην πανδημία\nΚατερίνα Πόπορη: Ο χορός δεν έχει φύλο ή ηλικία και είναι ψυχοθεραπεία


Papo's log: Θέλω να δω και την Ελλάδα χρωματισμένη στον χάρτη του firefox pledge!\nΘέλω να δω και την Ελλάδα χρωματισμένη στον χάρτη του firefox pledge!\nΈλα να δείξουμε όλοι την αφοσίωση μας στον αγαπημένο μας browser! Firefox 3 download day και σε λίγες μέρες η τελική του έκδοση θα είναι κοντά μας!\ncredits @ akz για το email.\nPanos Konstantinidis 12:04 pm, May 29, 2008\nΔεσμεύτηκα κι εγώ.\nΥγ. Μόνο 136 έχει η Ελλάδα, έλεος.\nmagica 1:01 pm, May 29, 2008\n183 αυτή τη στιγμή (μ' εμένα μαζί)\nAlexius Diakogiannis 1:18 pm, May 29, 2008\n196 me emena!\nArgyro 3:44 pm, May 29, 2008\n360 so far!!!! Spread the word!\nFotos 5:41 pm, May 29, 2008\nΑν και χρησιμοποιώ Safari γιατί ο Firefox 2 έχει τα μαύρα του τα χάλια στο Mac, ψηφίζω δαγκωτό Firefox 3 (γρήγορο loading time, καλύτερο memory management, native MacOSX widgets :)).\nΜέσα! Τώρα έχει κοντά στα 500 pledges.\nPanos 7:13 pm, May 29, 2008\nΧεχε έτσι :)\nArgyro 7:39 pm, May 29, 2008\nΜολις έστειλα ένα μαιλ στο worldrecord@mozilla.com διαμαρτυρόμενη που χρησιμοποιούν το όνομα Μακεδονία για τα Σκόπια στον χάρτη. Γενικά τα πήρα λίγο.\nΠάρη αν συμφωνείς, κάνε ένα από αυτά τα εκρηκτικά σου μικρά post ώστε όσοι ενδιαφέρονται, να τους βομβαρδίσουμε με πολύ ευγενικά μαιλ μέχρι να το αλλάξουν.\nΣτο φινάλε φινάλε, δεν είναι ακόμα το επίσημο όνομα. Από ένα τόσο διάσημο και high profile site, αυτό θα μπορούσε να θεωρηθεί "μαύρη" διαφήμιση και μεροληψία υπέρ μιας απόφασης οι οποία είναι ακόμα στο τραπέζι.\nΚαι θα έχουμε μετά το κάθε βλαμμένο που δεν ξέρει την ιστορία μας να είναι υπερ της αλλαγής του ονόματος. Αντε ρε απο εδω....\nParis Apostolopoulos 8:12 pm, May 29, 2008\nde ja vou! πριν μερικά χρόνια για κάτι παρόμοιο που ειχα δει σε ενα developer site του Mozilla ειχα στείλει κάτι ανάλογο! Πριν απο 1 μήνα στην λίστα των JUG leaders ειχα γράψει επίσης κάτι ανάλογο γενικά μας έχουν γραμμένους άσε που την δεύτερη φορά με είπανε και εθνικιστή...\nAnonymous 10:50 pm, May 29, 2008\nΑργυρώ, με ψευδώνυμο πρέπει να αποκαλούμε τη Μακεδονία;\nArgyro 9:01 am, May 30, 2008\nTo Furom είναι το επίσημο όνομα του κράτους αυτή την στιγμή. Το Μακεδονία είναι κάτι που είναι διαπραγματεύσιμο αυτή τη στιγμή. Και σε καμία περίπτωση δεν έχει κατοχυρωθεί. Είναι σαν να ξυπνήσω εγώ ένα πρωι και να αρχίσω να απαιτώ από τους γύρω μου να με φωνάζουν Μαρία αντί για Αργυρώ. Έτσι για την φάση. Γίνεται αυτο? Δεν γίνεται...\nΤο ζήτημα με το όνομα Μακεδονία είναι ιδιαίτερα λεπτό. Και η συζήτηση για το τι είναι σωστό και τι πιστεύει ο καθένας είναι πολύ μεγάλη. Παραμένει γεγονός όμως πως όταν μια αντιπαράθεση/διαπραγμάτευση είναι σε εξέλιξη, η μεροληψία υπερ μιας από τις αντιμαχόμενες μεριές από μια τόσο δυνατή εταιρεία, είναι κάτι που εξοργίζει. Και φαντάζομαι πως το ίδιο ακριβώς θα ένιωθαν και οι Σκοπιανοί, αν συνέβαινε το αντίθετο. Οπότε ποιος είναι ο τρόπος να μην πάρεις το μέρος κανενός? Να χρησιμοποιήσεις το επίσημο όνομα. Το οποίο ποιο είναι?\nFurom. Απλα. Άσχετα με το τι θέλεις εσύ, τι θέλω εγώ, και τι θέλει ο καθένας.\nΕμένα με λένε Αργυρώ.\nΚαι τα Σκόπια τα λένε Furom.\nΚαι αυτό είναι αδιαμφισβήτητο γεγονός.\nAnonymous 9:29 pm, May 30, 2008\nΑργυρώ, το Former Yugoslavic Republic of Macedonia είναι απλά ένα επίσημο όνομα με το οποίο τους αναγνωρίζει η Ελλάδα, άλλες χώρες και οργανισμοί. Αλλά συνήθως δεν λέμε Hellenic Republic, ούτε People's Republic of China ούτε Democratic Republic of the Congo, λέμε Ελλάδα, Κίνα και Κογκό.\nΕμένα δεν μου φαίνεται άδικο ούτε παράλογο ένα κράτος στο γεωγραφικό χώρο της Μακεδονίας να λέγεται Δημοκρατία της Μακεδονίας. Δεν γίνεται να λέγονται ξέρω γω *σλαβία γιατί δεν είναι όλοι Σλάβοι ούτε Σκόπια γιατί δεν είναι μόνο μια πόλη αυτή η χώρα, έχει και γύρω γύρω.\nΌλους εσάς τους "ανήσυχους πατριώτες" δεν σας πειράζει που ξεπουλάνε υποδομές-κλειδιά σε ξένα συμφέροντα; Μόνο για ένα όνομα σας ακούω να θυμώνετε.\nΤο να την πέφτουμε με δεκάδες mails σε οποιονδήποτε χρησιμοποιεί τον όρο Μακεδονία είναι εντελώς αστείο και δίκαια περνάμε μια εθνικιστική εικόνα προς τα έξω.\nArgyro 9:35 am, May 31, 2008\nΚι εγω φιλικά μιλάω, διάλογο κάνουμε έτσι κι αλλιώς.\n1. Λες πως τα Σκοπια βρίσκονται στον γεωγραφικό χώρο της Μακεδονίας και για αυτό δεν είναι παράλογο να ονομαστούν Δημοκρατία της Μακεδονίας. Μα και η Βουλγαρία εκτείνεται εν μέρη στον γεωγραφικό χώρο της Μακεδονίας. Και η Αλβανία στον γεωγραφικό χώρο της Ηπείρου. Γιατί να μην ονομαστούν κι αυτές Δημοκρατία της Μακεδονίας και Δημοκρατία της Ηπείρου αντίστοιχα?? Το επιχείρημά σου δυστυχώς δεν είναι ορθολογικό. Τα κράτη μπορεί να συνορεύουν μεταξύ τους, αλλά είναι διακριτές οντότητες.\n2. Λες οτι δεν είναι όλοι Σλάβοι ή Σκιοπιανοί, άρα γιατί να το πούμε έτσι. Οκ, ας μην το πούμε έτσι. Αλλά δεν είναι και Έλληνες ή Μακεδόνες για να το πούμε Μακεδονία. Όπως δεν είναι και Γάλλοι για να το πούμε Γαλλία. Και πάλι δεν μιλάς λογικά.\n3. Εδω θα πρέπει να συμφωνήσω μαζί σου. Δυστυχώς η πολιτική στην χώρα μας έχει πάρει την κάτω βόλτα και ο μέσος Έλληνας που τους ψηφίζει κοιτάζει την βολή του. Υπάρχουν όμως μερικά πράγματα που είναι θέμα εθνικής συνείδησης και ταυτότητας και εκεί ο Έλληνας ξεχνά τις εχγώριες διαφορές του, δένεται και παλεύει για αυτά. Η ιστορία μας έχει άπειρα τέτοια παραδείγματα.\n4. "για ένα όνομα". Νομίζω πως είμαστε και οι δύο αρκετά ώριμοι για να καταλάβουμε πως δεν είναι απλά ένα ΟΝΟΜΑ. Αν πραγματικά πιστεύεις πως το θέμα έιναι τόσο απλό, τότε μάλλον δεν έχω να συζητήσω κάτι άλλο.\n5. Ειλικρινά, δεν είναι αστείο. Όπως είπα και πριν, τα πράγματα είναι ρευστά. Υπάρχουν κράτη που είναι υπέρ τον Σκοπίων σε αυτή την αντιπαράθεση είτε γιατί δεν έχουν ιδέα από την ιστορία μας, είτε γιατί έχουν πολιτικά και οικονομικά συμφέροντα. Δεν πιστεύω πως είσαι τόσο αφελής ώστε να μην το βλέπεις αυτό. Η κοινή γνώμη των ανθρώπων επίσης διαμορφώνεται από τα media. Και το νετ ανήκει σε αυτή την κατηγορία. Το να διαμαρτύρομαι εγώ ή κάποιος άλλος και να εναντιώνομαι στην μαύρη διαφήμιση κατά της χώρας μου δεν το βρίσκω καθόλου αστείο. Το αντίθετο.\n6. Κάθε λαός, είναι περήφανος για τον εαυτό του, την ιστορία του και τα κατορθώματά του. Το ίδιο κι εγώ. Ναι, είμαι εθνικίστρια. Η λέξη όμως σημαίνει αυτό που ακριβώς είπα, άσχετα αν πλέον έχει αρνητική χροιά λόγω φανατισμών. Δεν είμαι φανατική. Ειμαι απλά εθνικίστρια. Και αναρωτιέμαι, οι Σκοπιανοί δεν είναι? Δεν αισθάνονται περήφανοι που είναι Σκοπιανοί? Δεν έχουν το αίσθημα της εθνικής τους ταυτότητας? 'Οχι? Και τόσο πολύ ώστε να αισθάνονται καλά "δανειζόμενοι" την ταυτότητα του γείτονά τους?\nΑυτά από μένα. Αν θέλεις, μπορείς να γράψεις και το όνομα σου για να έχω κι εγώ την ευχέρεια να ξέρω με ποιόν συνομιλώ.\nPanos Konstantinidis 4:59 pm, May 31, 2008\nΑνώνυμε, Σλάβοι είναι οι άνθρωποι, όσο και να μη σου αρέσει.\nΑργυρώ, δε φταίνε μόνο οι της ΠΓΔΜ. Αυτοί λογικό είναι να θέλουνε να αποκτήσουνε ιστορία, όπως κάνει το κάθε νεοϊδρυθέν κρατίδιο. Εμείς φταίμε με την ανύπαρκτη εξωτερική μας πολιτική.


My market - Κατοικίδιο & καλοκαίρι! Τι πρέπει να γνωρίζετε;\nΤηλεοπτικές Προσφορές Απόδειξη Φιλίας\nΌροι συμμετοχής διαγωνισμού "Love Every Step"\nΌροι συμμετοχής διαγωνισμού ''Ώρα για Απόδραση - My market Πάτρα Ακτή Δημαίων''\nΚατοικίδιο & καλοκαίρι! Τι πρέπει να γνωρίζετε;\nΌλοι μας αγαπάμε το καλοκαιράκι, με τις βόλτες στην παραλία, τις δροσερές βουτιές, τους ηλιόλουστους περιπάτους. Τι γίνεται όμως με τους αγαπημένους μας τετράποδους φίλους;\nΠαρακάτω ακολουθούν πολύ χρήσιμες συμβουλές για να χαρούν και εκείνοι το καλοκαιράκι με ασφάλεια!\nΔροσιά & Σκιά\nΦροντίστε να υπάρχει πάντοτε κατά τη διάρκεια της ημέρας φρέσκο, καθαρό νεράκι, ώστε να ξεδιψούν. Σε μέρες καύσωνα μην αμελείτε να τους δροσίζετε! Ωστόσο, μην ρίχνετε κρύο νερό επάνω τους διότι υπάρχει κίνδυνος ψύξης, αντί αυτού μπορείτε να καλύψετε το σώμα τους με δροσερές κομπρέσες. Για τα κατοικίδια που μένουν εκτός σπιτιού πχ στο μπαλκόνι ή στον κήπο, φροντίστε ώστε το μέρος να έχει σκιά και όσο το δυνατόν περισσότερη δροσιά.\nΠολλοί πιστεύουν πώς το να έχουν το κατοικίδιό τους στο αυτοκίνητο με ανοιχτό παράθυρο τα βοηθά και τα ευχαριστεί. Λάθος! Το αυτοκίνητο είναι από τα πλέον επικίνδυνα μέρη που το καλοκαίρι θέλουν προσοχή και συνεχή επίβλεψη, διότι μπορεί να προκληθεί μέχρι και θερμοπληξία.\nΑποφύγετε τις βόλτες στις πολύ ζεστές ώρες, προτιμήστε το πρωί και το βράδυ. Τα πατουσάκια τους είναι πολύ ευαίσθητα και εκείνες τις ώρες το περπάτημα θα τα δυσαρεστήσει αντί να τα ευχαριστήσει. Στις πολύ ζεστές μέρες κρατήστε τα ζωάκια σας καλύτερα στο σπίτι παρά έξω ή στην παραλία.\nΚι όμως και οι τετράποδοι φίλοι μας θέλουν το αντιηλιακό τους! Συμβουλευτείτε τον κτηνίατρό και πράξτε ανάλογα, ώστε να προστατεύσετε το τρίχωμα και το δέρμα τους.\nΝαι! Φυσικά και επιτρέπεται αρκεί το ζωάκι σας πχ ο σκύλος σας να είναι υπό την επίβλεψή σας και δεμένος με το λουρί του.\nΜπάνιο στην πισίνα\nΜια πισίνα περιέχει αραιά επίπεδα χλωρίου έτσι είναι δύσκολο να δηλητηριαστεί το ζωάκι σας, ωστόσο δεν ενδείκνυται το μπάνιο για ώρα μιας και μπορεί να προκληθεί ευαισθησία στο δέρμα τους, στα μάτια του ή στα αυτιά τους. Πάντα υπό την επίβλεψή σας!\nΑν παρατηρήσετε συμπτώματα όπως βαρύ λαχάνιασμα, αστάθεια, μειωμένη όρεξη, ατονία τότε καλό θα είναι να ζητήσετε τη βοήθεια του κτηνιάτρου σας.\nΑκολουθήστε τα παραπάνω βήματα και χαρείτε μαζί τους το καλοκαιράκι ξέγνοιαστα!


Ωρα μηδέν για την ανοιξιάτικη πατάτα Μεσσηνίας - Γεωπόνος Τ.Ε. texnologosgeoponos.gr\nHome ΑΓΡΟΤΙΚΑ ΘΕΜΑΤΑ ΑΓΡΟΤΙΚΑ ΠΡΟΙΟΝΤΑ ΕΙΔΗΣΕΙΣ ΕΠΙΛΟΓΕΣ ΠΑΤΑΤΕΣ Ωρα μηδέν για την ανοιξιάτικη πατάτα Μεσσηνίας\ntexnologosgeoponos.gr 6:00 μ.μ. ΑΓΡΟΤΙΚΑ ΘΕΜΑΤΑ, ΑΓΡΟΤΙΚΑ ΠΡΟΙΟΝΤΑ, ΕΙΔΗΣΕΙΣ, ΕΠΙΛΟΓΕΣ, ΠΑΤΑΤΕΣ\nΣοβαρά προβληματισμένους για το μέλλον της καλλιέργειας βρίσκει τους Μεσσήνιους πατατοπαραγωγούς το τέλος της φετινής καλλιεργητικής χρονιάς. Ενα προϊόν που άλλες εποχές έδινε ένα καλό εισόδημα στους παραγωγούς, τα τελευταία χρόνια αποτελεί ένα άλυτο πρόβλημα.\nΗδη η πρώιμη ανοιξιάτικη πατάτα της Μεσσηνίας ξεκίνησε πριν το Πάσχα με μειωμένη παραγωγή και χαμηλές αποδόσεις λόγω βροχοπτώσεων, η δε τιμή συμπιέστηκε στα 35 λεπτά το κιλό, σε πολύ χαμηλά επίπεδα σε σχέση με το παρελθόν που ξεκινούσε από τα 50-55 λεπτά το κιλό.\n• Οι ανεξέλεγκτες εισαγωγές πατάτας κυρίως από Αίγυπτο, Κύπρο και Γαλλία. Συγκεκριμένα το 2017 εισήχθηκαν 85.000 τόνοι από την Αίγυπτο, ποσότητες υπερδιπλάσιες του 2016 που εισήχθηκαν 46.000 τόνοι. Ενώ μόνο το Μάρτιο φέτος εισήχθηκαν 33.000 τόνοι πατάτα από Αίγυπτο και 40.000 τόνοι από Κύπρο.\n• Τα σημαντικά αποθέματα της φθινοπωρινής παραγωγής 2017, που καθυστέρησε η συγκομιδή λόγω βροχοπτώσεων, και την εμφάνιση στην αγορά μαζί με την ανοιξιάτικη πατάτα 2018 στις περιοχές Νευροκοπίου, Ηλείας κ.λπ. Αυτό είχε σαν αποτέλεσμα τη συμπίεση της τιμής.\n• Οι καιρικές συνθήκες δεν βοήθησαν την καλλιέργεια, γιατί λόγω των βροχοπτώσεων η αρχική πρώιμη συγκομιδή συνοδεύτηκε από μειωμένες αποδόσεις.\nΚανείς βέβαια την εποχή της παγκοσμιοποίησης δεν ισχυρίζεται ότι μπορεί να απαγορευτούν οι εισαγωγές πατάτας, εκείνο όμως που είναι απαραίτητο είναι η τήρηση της ιχνηλασιμότητας, σύμφωνα με τον Ευρωπαϊκό Κανονισμό ΕΚ 178/2002.\nΕπίσης είναι υποχρεωτική η σήμανση που προβλέπεται από τον Κανονισμό 1580/2007. Πρέπει δηλαδή οι ενδείξεις σήμανσης επί της συσκευασίας να αναγράφουν μεταξύ των άλλων: την χώρα καταγωγής, την ποικιλία, την ποιοτική κατηγορία, το όνομα και τον κωδικό συσκευασίας.\nΟφείλω να τονίσω πως η ιχνηλασιμότητα σχετίζεται αφενός με την ασφάλεια των τροφίμων και την προάσπιση της ποιότητας, αφετέρου αποτρέπει τις «ελληνοποιήσεις» και τα παράνομα «βαφτίσια» που δημιουργούν αθέμιτο ανταγωνισμό, συμπιέζουν τις τιμές παραγωγού και εξαπατούν τον καταναλωτή.\nΤέλος, προκειμένου να σταματήσει η φθίνουσα πορεία της καλλιεργούμενης έκτασης στη Μεσσηνία, οφείλoυν η κυβέρνηση και η Περιφέρεια Πελοποννήσου όπως αξιοποιήσουν τα συγκριτικά πλεονεκτήματα της περιοχής, με συγκεκριμένα μέτρα:\n• Μείωση του κόστους παραγωγής σε συνδυασμό με μείωση των τιμών στις εισροές και ταυτόχρονα την ορθολογική διαχείρισή τους.\n• Σύσταση Ομάδας Παραγωγών (Ο.Π.) που θα παρεμβαίνει τόσο στην παραγωγική διαδικασία όσο και στη διακίνηση και εμπορία του προϊόντος. Ηδη στην Ευρώπη (Γερμανία, Γαλλία) οι μεγάλοι παραγωγοί πατάτας υπογράφουν συμβόλαια με εταιρείες σε υψηλές τιμές και το υπόλοιπο της παραγωγής το πουλάνε σε τιμές κάτω του κόστους (μέχρι 6 λεπτά το κιλό, γεγονός που αρκετές χρονιές έχει τεράστιες επιπτώσεις στις πρώιμες ανοιξιάτικες πατάτες).\n• Εντατικοί και συστηματικοί έλεγχοι από την Πολιτεία για την τήρηση της ιχνηλασιμότητας και αποτροπή του αθέμιτου ανταγωνισμού με παράνομες «ελληνοποιήσεις» εισαγόμενης πατάτας.\n• Κατοχύρωση της εξαιρετικής ποιότητας της πατάτας Μεσσηνίας ως προϊόντος Προστατευόμενης Ονομασίας Προέλευσης. Ηδη ο συγκεκριμένος φάκελος έχει κατατεθεί στο υπουργείο Αγροτικής Ανάπτυξης και Τροφίμων, εδώ και τουλάχιστον μια 6ετία, χωρίς όμως καμία ουσιαστική εξέλιξη μέχρι σήμερα.\nΤου Παναγιώτη Αλευρά Επικεφαλής της "Δημοκρατικής Πελοποννησιακής Συνεργασίας"\nπρ. Αντιπεριφερειάρχη ΠE Μεσσηνίας\nΩρα μηδέν για την ανοιξιάτικη πατάτα Μεσσηνίας Reviewed by texnologosgeoponos.gr on 6:00 μ.μ. Rating: 5


Online κράτηση πτήσης από Νάντη - για Ζάγκρεμπ τώρα από 147 € - Lufthansa\nΠτήση Νάντη Ζάγκρεμπ από 147 €\nΚαταπληκτικοί ναύλοι για την πτήση σας από Νάντη προς Ζάγκρεμπ\nΠροσπαθείτε να βρείτε προσιτές τιμές πτήσεων από Νάντη για Ζάγκρεμπ; Ρίξτε μια ματιά στις προσφορές μας και θα βρείτε εγγυημένα τις καλύτερες προσφορές πτήσεων. Επιλέξτε αυτή που σας ταιριάζει καλύτερα από τις ελκυστικές προσφορές για πτήσεις προς Ζάγκρεμπ ZAG τον Ιανουαρίου 2022 από 147 €.\nΑναζητήστε τις καλύτερες προσφορές πτήσεων και βρείτε τις πιο προσιτές τιμές πτήσεων για τους καλύτερους προορισμούς διακοπών. Η πτήση με την χαμηλότερη τιμή από Νάντη προς Ζάγκρεμπ διατίθεται με 147 €, τον Ιανουαρίου 2022.


Ευλογιά των πιθήκων: Οι δύο λόγοι που δεν μπορεί να γίνει ο νέος «κορονοϊός» – Θα χρειαστεί όμως κάποιο lockdown; |\n24 May, 2022 - 14:00\nΟ πνευμονολόγος Παναγής Γαλατσιάτος δίνει απαντήσεις στο Newsbeast\nΜπορεί ο συναγερμός για το πρώτο κρούσμα του ιού της ευλογιάς των πιθήκων στη χώρα μας να αποδείχθηκε λανθασμένος – μιας και ο Βρετανός τουρίστας πάσχει τελικά από ανεμοβλογιά – όμως ο παγκόσμιος συναγερμός για την εμφάνιση του συγκεκριμένου ιού είναι γεγονός.\nΣύμφωνα με τον ΠΟΥ αυτή τη στιγμή υπάρχουν πάνω από 90 επιβεβαιωμένα κρούσματα και άλλα 28 ύποπτα σε 12 χώρες όπου η ασθένεια δεν είναι ενδημική.\nΝα σημειωθεί πως το Βέλγιο επιβάλλει επί συγκεκριμένου κρούσματος καραντίνα 21 ημερών, ενώ η Νέα Υόρκη επαναφέρει τη χρήση μάσκας. Το Newsbeast μίλησε για το θέμα με τον διακεκριμένο καθηγητή πνευμονολογίας και υπεύθυνο στη μονάδα Covid του νοσοκομείου Johns Hopkins Παναγή Γαλατσιάτο.\n«O ιός της ευλογιάς των πιθήκων δεν θα γίνει ο νέος κορονοϊός»\nΣτην ερώτηση του αν μπορεί να γίνει ο ιός της ευλογιάς των πιθήκων ο νέος κορονοϊός ο κος Γαλατσιάτος είναι κατηγορηματικός: «Όχι. Για δύο λόγους. O πρώτος είναι πως υπάρχουν δύο παραλλαγές του ιού της ευλογιάς των πιθήκων στον κόσμο και αυτή τη στιγμή φαίνεται ότι έχουμε να κάνουμε με την πιο ήπια μορφή, από επιμολυσμένους ανθρώπους στη Δυτική Αφρική. Τα κρούσματα δεν αναφέρθηκαν από τους ανθρώπους που νοσούσαν σε νοσοκομεία αλλά σε τοπικές κλινικές και ιατρεία. Δεν ήταν δηλαδή πολύ άρρωστοι αυτοί οι άνθρωποι, ούτε χρειάστηκε να μεταβούν στο νοσοκομείο, ούτε ανέφεραν κάτι το ανησυχητικό.\nΣυμπερασματικά, λοιπόν, προσωπικά περιμένω από χαμηλό έως ανύπαρκτο ποσοστό θανάτων από ιό της ευλογιάς των πιθήκων και άρα δεν θα υπάρξει η αναγκαιότητα για μέτρα τύπου πανδημίας ή lockdown.\nΔεύτερον, και αυτό είναι πολύ βασικό, ο ιός της ευλογιάς των πιθήκων μεταδίδεται μόνο όταν κάποιος έχει συμπτώματα και ειδικά όταν ο φορέας του ιού έχει αυτά τα χαρακτηριστικά εξανθήματα. Αυτή η συμπεριφορά είναι παρόμοια με τη συμπεριφορά του SARS-CoV και τον MERS-CoV. Όταν ένας ιός εξαπλώνεται μόνο όταν ένας ασθενής έχει συμπτώματα είναι πολύ πιο εύκολο να τον απομονώσεις και να βάλεις σε εφαρμογή το πρωτόκολλο της καραντίνας και αυτό να δουλέψει».\n«O SARS-CoV-2, δηλαδή ο κορονοϊός παρουσιάζει σε μεγάλο βαθμό ασυμπτωματική μετάδοση κάτι που του επέτρεψε να εξαπλωθεί με ταχύτητα σε όλο τον κόσμο. Την ίδια στιγμή, η υψηλή θνητότητα του SARS-CoV-2 (που έφτασε ακόμα και στο 6% όταν ξέσπασε η πανδημία) ήταν αυτή που οδήγησε αναπόφευκτα σε μαζικούς και τάχιστους περιορισμούς όπως τα lockdown».\nΤα συμπτώματα και οι προϋποθέσεις για ταχεία μετάδοση\nΠαρ’ όλα αυτά, η κατάσταση με τον ιό της ευλογιάς των πιθήκων δεν είναι τόσο… άφοβη όσο συχνά περιγράφεται. Σύμφωνα με τον κο Γαλατσιάτο: «O ιός της ευλογιάς των πιθήκων μπορεί όντως να μεταδοθεί γρήγορα. Προϋποθέτει όμως να έχουν οι φορείς συμπτώματα».\nΚαι ποια είναι αυτά τα πρώτα συμπτώματα; «Πυρετός και πονοκέφαλος» απαντά ο κος Γαλατσιάτος και προσθέτει: «και αμέσως μετά το εξάνθημα. Σε αυτό το σημείο, όντως μπορεί πια η μετάδοση να αρχίσει να γίνεται υψηλή αφού ο ιός της ευλογιάς των πιθήκων μεταδίδεται με τη δερματική επαφή. Αν δηλαδή του δοθεί η ευκαιρία ο ιός μπορεί να μεταδοθεί πολύ εύκολα. Άρα, αν κάποιος συνειδητοποιήσει ότι έχει πυρετό και μη φυσιολογικό εξάνθημα, πρέπει αμέσως να θέτουν σε καραντίνα τον εαυτό του για να σταματά κατ’ αρχάς την μετάδοση».\nΗ ανησυχία των ειδικών για τον ιό της ευλογιά των πιθήκων\nΌσο για το τι απασχολεί περισσότερο τους ειδικούς σε σχέση με αυτόν τον ιό, ο κος Γαλατσιάτος μας λέει τα εξής: «Η βασική μας ανησυχία είναι πώς ένας ιός, γνωστός μόνο στη δυτική και στην κεντρική Αφρική έφυγε από αυτά τα μέρη και άρχισε να εξαπλώνεται. Παρ’ ο,τι όπως είπα, έχουμε απ’ ο, τι φαίνεται την ήπια εκδοχή του ιού, το δεύτερο στέλεχος από την Κεντρική Αφρική είναι πιο θανατηφόρο. Και μεταδίδεται με τον ίδιο ακριβώς τρόπο. Ειλικρινά μιλώντας, θεωρώ ότι μεγάλο μέρος της ανησυχίας των γιατρών πιθανότατα οφείλεται στο γεγονός ότι η ευλογιά των πιθήκων στην πιο θανατηφόρα εκδοχή της κατηγοριοποιείται ως πιθανό βιολογικό όπλο».\n«Θα εμφανίζονται συνεχώς νέοι ιοί»\nΕνδιαφέρον έχει η απάντηση του γνωστού καθηγητή και στην ερώτηση του αν είμαστε πια σε μια εποχή όπου θα εμφανίζονται συνεχώς νέοι ιοί και πανδημίες και αν ναι, γιατί; «Η απάντηση είναι και ναι και όχι. Οι ιοί υπάρχουν στον κόσμο πριν από τους ανθρώπους. Και έχουν συστηματικά προκαλέσει και συνεχίζουν να προκαλούν ζημιά στην ανθρωπότητα. Όταν άρχισαν οι άνθρωποι να φτιάχνουν στον κόσμο την καθημερινότητά τους και να αλληλεπιδρούν με τα ζώα τότε ήταν που ξεκίνησε και η διάχυση των ιών- με τους τελευταίους να μεταπηδούν από το ένα είδος στο άλλο, επιμολύνοντας τα.\nΗ ανθρωπότητα έχει δει χιλιάδες ιούς όσο υπάρχει στον πλανήτη. Και είναι πολύ πιθανό να συνεχίσουμε να βλέπουμε διαρκώς νέους και περισσότερους ιούς και ειδικά όσο οι άνθρωποι αρχίζουν να πηγαίνουν όλο και πιο μακριά, όλο και πιο συχνά, σε δύσκολα μέρη με στόχο να αποσπάσουν τα ορυκτά τα οποία “οδηγούν” την κούρσα της τεχνολογίας.\nΟι σπηλιές όπου υποψιαζόμαστε ότι βρέθηκαν οι μολυσμένες νυχτερίδες με SARS-CoV-2 στην Κίνα, σε αυτές τις σπηλιές έχουν εισέλθει άνθρωποι για να αποκτήσουν αυτά τα ορυκτά που χρησιμοποιούνται ανάμεσα στα άλλα στην τεχνολογία των κινητών τηλεφώνων. Οπότε ναι, περιμένουμε νέους ιούς να εμφανιστούν. Αυτό συμβαίνει ήδη τις τελευταίες δεκαετίες που παρακολουθούμε τις εξελίξεις των ιών στενά. Αλλά αυτό όπως είπαμε συνέβαινε πάντα στον πλανήτη».


Roja Negra: Αγαπητοί Καταληψίες: Μια επιστολή από Αναρχικούς\nΑγαπητοί Καταληψίες: Μια επιστολή από Αναρχικούς\nΑπό: Αναρχικοί στην Wall Street\nΟι καταλήψεις στην Wall Street και αλλού στην χώρα μας έχουν εμπνεύσει. Επιτέλους, οι άνθρωποι βγαίνουν στους δρόμους ξανά! Η δυναμική αυτών των δράσεων έχει τη δυνατότητα να αναθερμάνει τη διαμαρτυρία και την αντίσταση σε αυτήν την χώρα. Ελπίζουμε πως οι καταλήψεις αυτές θα αυξηθούν εξίσου σε αριθμούς και ουσία, και εμείς θα κάνουμε ό,τι μπορούμε για να συμβάλλουμε σε αυτό.\nΞεκινώντας με την κατάληψη ενός πάρκου δίπλα στην Wall Street στις 17 Σεπτεμβρίου, ένα νέο κίνημα εξαπλώνεται σε όλη την χώρα στο οποίο άνθρωποι σε δημοσίους χώρους διαμαρτύρονται ενάντια στις κοινωνικές ανισότητες. Σύντομα θα παρουσιάσουμε μια πλήρη ανάλυση αυτού του φαινομένου εδώ. Εν τω μεταξύ, αυτή είναι μια ανοικτή επιστολή προς το καταληψιακό κίνημα, αναφερόμενη σε κάποια από τα ζητήματα που έχουν προκύψει ως τώρα. Παρακαλούμε προωθήστε την ευρέως και εκτυπώστε την για διανομή σε γεγονότα «Κατάληψης»!\nΥποστήριξη και αλληλεγγύη!\nΓιατί να μας ακούσετε;\nΕν συντομία, επειδή το κάνουμε αυτό πολύ καιρό ήδη. Έχουμε περάσει δεκαετίες αγωνιζόμενοι ενάντια στον καπιταλισμό, οργανώνοντας καταλήψεις, και παίρνοντας αποφάσεις με συναινετικές διαδικασίες. Εάν αυτό το νέο κίνημα δεν μάθει από τα λάθη των προηγουμένων, κινδυνεύουμε να τα επαναλάβουμε. Συνοψίζουμε εδώ μερικά από τα σκληρά κερδισμένα μαθήματά μας.\nΚάποιοι καταληψίες παρουσιάζουν μια αφήγηση σύμφωνα με την οποία το "99%" περιγράφεται ως μια ομοιογενής μάζα. Τα πρόσωπα που σκοπεύουν να εκπροσωπήσουν τους «καθημερινούς ανθρώπους» συχνά μοιάζουν ύποπτα, με τους κατά κύριο λόγο λευκούς, νομοταγείς μεσοαστούς πολίτες που έχουμε συνηθίσει να βλέπουμε στα τηλεοπτικά προγράμματα, ακόμη και αν οι άνθρωποι αυτοί συνιστούν την μειονότητα του γενικού πληθυσμού. Είναι λάθος να αμβλύνουμε την διαφορετικότητά μας. Δεν ξυπνούν όλοι από τις αδικίες του καπιταλισμού για πρώτη φορά, κάποιοι πληθυσμοί έχουν γίνει στόχος της εξουσιαστικής δομής για χρόνια ή και γενιές. Οι μεσοαστοί εργαζόμενοι που τώρα χάνουν την κοινωνική τους θέση μπορούν να μάθουν από εκείνους που βρίσκονται στην πλευρά των αδικημένων πολύ περισσότερο.\nΗ κρίση δεν είναι αποτέλεσμα του εγωισμού μερικών τραπεζιτών επενδυτών, είναι η αναπόφευκτη συνέπεια ενός οικονομικού συστήματος το οποίο επιβραβεύει τον αμείλικτο ανταγωνισμό σε κάθε επίπεδο της κοινωνίας. Ο καπιταλισμός δεν είναι ένας στατικός τρόπος ζωής, αλλά μια δυναμική διαδικασία που καταναλώνει τα πάντα, μεταμορφώνοντας τον κόσμο σε κέρδος και καταστροφή. Τώρα που δεν έχει μείνει τίποτε άλλο για να καταστραφεί, το σύστημα καταρρέει, αφήνοντας ακόμη και τους μέχρι πρότινος προνομιούχους του στο κενό. Η απάντηση δεν βρίσκεται στην παλινδρόμηση σε κάποιο προηγούμενο στάδιο του καπιταλισμού - στην επιστροφή στον κανόνα του χρυσού, για παράδειγμα, όχι μόνο δεν είναι δυνατόν αυτό, αλλά ούτε τα προηγούμενα αυτά στάδια ωφέλησαν το "99%". Για να βγούμε από αυτό το χάλι, θα πρέπει να ανακαλύψουμε ξανά άλλους τρόπους συσχετισμού μεταξύ μας και με τον κόσμο που μας περιβάλλει.\nΗ αστυνομία είναι αναξιόπιστη\nΜπορεί να είναι «κανονικοί εργαζόμενοι», αλλά η δουλειά τους είναι η προστασία των συμφερόντων της άρχουσας τάξης. Όσο παραμένουν εργαζόμενοι ως αστυνομικοί, δεν μπορούμε να βασιστούμε σε αυτούς, όσο φιλικά και αν φέρονται. Οι καταληψίες που δεν το γνωρίζουν αυτό ήδη θα το μάθουν από πρώτο χέρι μόλις απειλήσουν τις ανισότητες του πλούτου και της εξουσίας στις οποίες βασίζεται η κοινωνία μας. Οποιοσδήποτε επιμένει ότι η αστυνομία υπάρχει για να προστατεύει και να υπηρετεί τους απλούς ανθρώπους έχει μάλλον ζήσει μια προνομιούχα ζωή, και μάλλον υποτελή.\nΗ υπόθεση ότι εκείνοι που βρίσκονται στην πρώτη γραμμή των συγκρούσεων με τις αρχές είναι κατά κάποιον τρόπο συνεργάτες των αρχών δεν είναι μόνο παραλογή —υπονομεύει το πνεύμα που απαιτεί η πρόκληση του στάτους κβο, και καταργεί το κουράγιο όσων είναι έτοιμοι να το κάνουν. Το υπονοούμενο αυτό είναι τυπικό χαρακτηριστικό των προνομιούχων ανθρώπων που έχουν διδαχθεί να εμπιστεύονται τις αρχές και να φοβούνται όλους όσους τις παραβαίνουν.\nαναδημοσίευση απο http://www.anarkismo.net/article/20797\nΕτικέτες Διεθνή Νέα, Θεωρία / Αναλύσεις, Ιστορία / Κινήματα


CD Illescas Yugo UD Socuéllamos ζωντανά αποτελέσματα, livescore και live streaming - SofaScore\nCD Illescas - Yugo UD Socuéllamos Ζωντανά αποτελέσματα, livescore και live streaming\nCD Illescas - Yugo UD Socuéllamos\nCD Illescas Yugo UD Socuéllamos ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινάει στις 13.10.2019. και ώρα 09:30 UTC ώρα στο Tercera Division, Group 18 - Spain Amateur. Στο SofaScore ζωντανά αποτελέσματα μπορείτε να βρείτε όλα CD Illescas εναντίον Yugo UD Socuéllamos τα προηγούμενα αποτελέσματα με τους H2H αγώνες. Οι σύνδεσμοι CD Illescas εναντίον Yugo UD Socuéllamos με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις CD Illescas εναντίον Yugo UD Socuéllamos ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα CD Illescas Yugo UD Socuéllamos στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nCD Illescas ζωντανά αποτελέσματα, πρόγραμμα και σκορ\nYugo UD Socuéllamos ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε CD Illescas Yugo UD Socuéllamos live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε CD Illescas Yugo UD Socuéllamos ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.